Pilihan Rawatan Untuk Pesakit Barah Payudara Yang Diakui & Diyakini Oleh Pakar!

Sebenarnya, wujud beberapa cara merawat kanser payudara yang diakui dan diyakini secara klinikal. Apakah antara pilihan rawatan yang ada? Jom terus baca artikel ini untuk tahu lebih lanjut!

Untuk mendapatkan lebih banyak info tentang Kanser Payudara, sila dapatkannya
di sini.

Cara merawat kanser payudara – Pembedahan

Kebanyakan
wanita yang menghidap barah payudara
 pernah menjalani pembedahan sebagai salah satu rawatan untuk membuang sel kanser dalam badan.

Terdapat pelbagai jenis pembedahan yang boleh dilakukan ke atas pesakit kanser, namun jenis rawatan yang diterima mungkin berbeza mengikut
jenis dan tahap kanser yang dialami
pesakit.

Cara rawatan kanser melalui pembedahan merupakan sesuatu yang lazim dan sering dilakukan oleh pesakit kanser ini.

Pembedahan untuk barah payudara merangkumi prosedur yang berbeza. Antaranya ialah:

Pembedahan untuk membuang keseluruhan buah dada (
mastectomy
).

Pembedahan untuk membuang sebahagian daripada tisu buah dada (
lumpectomy
).

Pembedahan untuk membuang nodus limfa.

Pembedahan untuk
membentuk semula payudara selepas rawatan
.

Cara merawat kanser payudara 1.
Lumpectomy

Lumpectomy
 merupakan sejenis pembedahan yang bertujuan untuk membuang
 tisu barah pada payudara pesakit
.

Lumpectomy
 turut dikenali sebagai pembedahan memulihara payudara (
breast-conserving surgery
) kerana hanya sebahagian daripada buah dada sahaja yang dibuang semasa rawatan.

Wanita yang menghidap kanser pada tahap awal selalunya akan melalui pembedahan jenis ini untuk membuang sel kanser.

Selepas pembedahan, pesakit akan melakukan terapi radiasi untuk membunuh sebarang sel kanser yang tinggal selepas pembedahan.

Cara merawat kanser payudara 2.
 Mastectomy

Mastectomy
 merupakan pembedahan yang dilakukan untuk membuang semua tisu payudara daripada
buah dada untuk merawat atau mencegah barah.

Individu yang masing menghidap kanser pada tahap awal boleh memilih antara
mastectomy
 ataupun
lumpectomy
 sebagai rawatan.

Namun, bukan semua pesakit boleh melakukan
 lumpectomy
.

Ada juga pesakit yang memilih untuk melakukan
 mastectomy
 atas alasan tersendiri.

Selalunya, pesakit yang melakukan pembedahan ini mempunyai
risiko yang tinggi untuk menghidap kanser payudara
kali kedua walaupun setelah melakukan rawatan.

Oleh itu, mereka bertindak membuang kedua-dua belah payudara supaya barah tersebut tidak akan kembali.

Pesakit yang melakukan
mastectomy
 boleh melakukan pembedahan penstrukturan semula payudara pada akhir pembedahan.

3.
Sentinel node biopsy

Sentinel node biopsy
 ialah pembedahan yang dilakukan untuk mengesahkan
sama ada kanser telah merebak
 ke kawasan sistem limfa.

Kaedah ini lazim digunakan untuk menilai sama ada sel kanser wujud di dalam kelenjar limfa.

Keputusan yang positif menandakan kanser telah berada di dalam kelenjar limfa yang berdekatan dengan tumor primer.

Informasi ini boleh membantu doktor
bagi menentukan tahap kanser
 dan merancang rawatan yang bersesuaian dengan pesakit.

Keputusan yang negatif pula menandakan bahawa kanser masih belum merebak ke nodus limfa ataupun organ yang berdekatan.

4.
Axillary lymph node dissection

Ada tiga tahap
axillary lymph node
 ataupun kelenjar limfa yang terletak di bawah bahagian bawah lengan atau ketiak:

Tahap 1: Bahagian paling bawah otot
pectoralis minor
.

Tahap 2: Berada di bawah otot
pectoralis minor
.

Tahap 3: Berada di atas otot
pectoralis minor
.

Pembedahan kelenjar limfa bawah lengan selalunya dilakukan untuk membuang nodus limfa pada tahap 1 dan 2.

Wanita yang menghidap
kanser payudara jenis invasif
 selalunya akan menjalani
mastectomy
 selepas melakukan cara merawat kanser payudara ini.

5. Pembedahan semula (
Re-excision
)

Re-excision
 merupakan pembedahan yang dilakukan selepas pesakit melalui
lumpectomy
.

Melalui pembedahan ini, doktor akan memeriksa sama ada sel kanser telah 100% dibuang ketika pembedahan.

Jika menemui sel kanser, doktor akan melakukan pembedahan semula (
re-excision
) untuk membuang semua sel tersebut.

Pembedahan akan dijalankan sehinggalah tidak ada lagi
sel kanser yang tinggal di dalam
 buah dada pesakit.

6. Penstrukturan semula payudara

Selepas melakukan
mastectomy
, pesakit mungkin mahu melakukan pembedahan untuk membentuk semula payudara.

Pembedahan ini boleh dilakukan selepas mastectomy atau pada masa yang lain.

Namun, ada wanita yang memilih untuk tidak melakukan
 pembedahan penstruturan semula payudara
.

Pesakit boleh memilih untuk memakai prostesis (payudara palsu).

Ada juga wanita yang selesa tanpa sebarang prostesis.

Terapi radiasi sebagai cara merawat kanser payudara

Terapi radiasi ialah sejenis cara merawat kanser payudara yang menggunakan sinaran atau partikel bertenaga tinggi
untuk membunuh sel kanser
.

Pesakit mungkin memerlukan terapi radiasi selepas menjalani pembedahan.

Walau bagaimanapun, terapi tidak akan dimulakan selagi kesan pembedahan belum baik sepenuhnya.

Jika
pesakit menerima rawatan kemoterapi
, terapi radiasi akan dijalankan selepas rawatan kemoterapi selesai.

Terapi radiasi boleh dilakukan dengan dua cara:

Radiasi luaran
 (
external radiation
): Radiasi akan diberikan dari luar badan ke kawasan payudara. Terapi radiasi jenis ini adalah yang paling lazim dilakukan untuk merawat barah payudara.

Radiasi dalaman
 (
internal radiation
atau
 brachytherapy
): Setelah pesakit melakukan pembedahan untuk membuang tumor, doktor akan memasukkan alat yang mempunyai sumber radiasi ke dalam payudara berdekatan dengan lokasi tumor yang dibuang.

Terapi ubat sebagai cara merawat kanser payudara

1. Kemoterapi

Kemoterapi merupakan
ubat kanser payudara paling mujarab
 yang diberikan secara intravena ataupun melalui ubat yang dimakan secara oral.

Ubat tersebut akan bergerak melalui salur darah dan
 merawat kanser yang terdapat
 dalam badan pesakit.

Kemoterapi boleh dilakukan bersama rawatan lain mengikut kesesuaian.

Terdapat dua jenis kemoterapi
 untuk pesakit barah payudara:

Kemoterapi selepas pembedahan (
adjuvant chemotherapy
): Kemoterapi ini bertujuan membunuh sel kanser yang tertinggal atau telah merebak tapi tidak dapat dilihat walaupun menggunakan kaedah pengimejan. Kemoterapi selepas pembedahan boleh mengurangkan risiko kanser payudara daripada berulang untuk kali yang kedua.

Kemoterapi sebelum pembedahan (
neoadjuvant chemotherapy
): Kemoterapi jenis ini pula diberikan kepada pesakit bagi mengecutkan tumor supaya ia boleh dibuang dengan pembedahan yang tidak ekstensif.

2. Terapi sasar

Satu di antara 5
wanita yang menghidap barah payudara
 mempunyai sel kanser yang terdiri daripada sejenis protein yang dikenali sebagai HER2.

Kanser yang mempunyai protein jenis ini merebak dengan lebih agresif.

Terapi bersasar menggunakan ubat-ubatan yang boleh menyerang sel kanser secara spesifik.

Melalui terapi hormon, ubat tersebut akan melekat pada reseptor protein HER2 lalu menghalang sel tersebut daripada membesar dan merebak.

3. Terapi hormon

Terdapat beberapa jenis kanser
 ini yang sensitif terhadap hormon, terutamanya hormon estrogen dan progesteron.

Terapi jenis ini akan menghentikan hormon daripada melekat pada reseptor yang terdapat pada sel kanser.

Rawatan ini digalakkan untuk pesakit yang mempunyai tumor reseptor positif hormon.

Sama seperti kemoterapi
, terapi hormon juga boleh dijalankan sebelum atau selepas pembedahan.

Jika kanser telah merebak ke seluruh badan, terapi hormon adalah antara cara merawat kanser payudara yang berkesan.


Pakai Produk Hebat Tapi Parut Jerawat Susah Nak Hilang, Ini PUNCA Utamanya!

Jerawat adalah penyakit kulit disebabkan bakteria dan biasanya muncul pada bahagian muka, leher, belakang badan dan dada. Kesan akibat jerawat yang paling ketara adalah parut jerawat merah, yang mungkin memakan masa bertahun untuk sembuh.

Jadi kefahaman tentang penyebab parut jerawat merah boleh membantu anda menentukan kaedah rawatan yang berkesan.

Untuk mendapatkan lebih banyak info tentang Kesihatan Kulit sila dapatkannya di sini.

Parut merah jerawat

Menurut
American Academy of Dermatology
, terdapat hampir 80% pesakit jerawat menderita akibat parut.

Parut adalah hasil daripada proses penyembuhan luka yang dihasilkan badan. Jerawat merupakan antara salah satu kerosakan pada kulit, selepas keradangan ia akan meninggalkan parut.

Kolagen yang musnah ketika keradangan akan mengakibatkan wujudnya parut seperti ‘cucukan jarum’ (ice pick) – ini kerana kulit kehilangan tisu dan sistem sokongan.

Lebih malang lagi jika jerawat muncul pada bahagian muka, yang menyebabkan parut itu membawa kepada hilang keyakinan diri kepada pesakit. Kolagen yang hilang akan menyebabkan parut akan lebih menonjol.

Jenis parut jerawat

Terdapat tiga jenis parut jerawat merah iaitu
atrophic, hypertrophic

dan

keloid.

Parut jerawat
atrophic
 –
 merupakan antara parut jerawat biasa dialami. Parut ini diklasifikasikan sebagai
ice pick, box scar
, dan
rolling scar
.

Parut
ice pick
 atau seperti cucukan jarum ini mempunyai parut yang kecil bersaiz 2mm, berada dalam kawasan kulit dan kelihatan seperti bentuk V.

Sementara itu, bagi
rolling scar
 adalah bersaiz agak besar (sekitar 4-5mm), berbentuk M.

Manakala parut jerawat bentuk U dan agak luas adalah parut jerawat untuk jenis
box scar.

Kolagen yang berlebihan atau berkurangan boleh menjadi punca kepada parut jenis
hypertrophic
 dan
keloid.
Parut
hypertrophic
 berlaku apabila kolagen
hyalinized
tebal dan berkumpul pada kulit.

Biasanya ia mempunyai warna merah jambu. Manakala parut
keloid
 mempunyai warna merah-ungu dan bersaiz agak kecil dari
hypertrophic.

Jika anda merasa terganggu atau kemunculan parut yang kronik, sebaiknya anda hubungi doktor atau pakar dermatologi untuk mendapatkan pemeriksaan menyeluruh dan rawatan yang betul.

Pilihan untuk merawat jerawat terdiri daripada terapi semula jadi, ubatan ataupun pembedahan laser.


Anak Demam Panas? Ibu, Cuba 7 Petua Tradisional Ini, Mujarab!

Selain pemberian ubat, terdapat pelbagai petua hilangkan demam panas anak yang boleh dicuba. Teruskan membaca perkongsian artikel ini untuk mengetahui petua anak demam.

Untuk mendapatkan lebih banyak info tentang Keibubapaan, sila dapatkannya
di sini.

Fakta mengenai demam pada anak

Sebelum kita mengetahui apakah antara petua hilangkan demam panas anak, jom fahami secara ringkas mengenai demam ini.

K
ita pastinya berasa bimbang apabila
suhu badan

si kecil lebih tinggi berbanding biasa. Namun ukuran suhu bukanlah petunjuk terbaik menentukan sama ada keadaan demam itu membimbangkan atau tidak.

Sebagai ibu bapa
, anda perlu memerhatikan tahap keselesaan anak. Jika mereka demam ringan dan masih aktif, ia mungkin bukan sesuatu yang perlu dirisaukan.

Pun begitu, amat penting untuk memantau pengambilan makanan dan cecair serta corak kencing mereka semasa demam. Jika ia masih biasa, tidak perlu panik atau tergesa-gesa untuk membawa mereka berjumpa
pakar pediatrik
.

Ada sesetengah
parents
 lebih gemar mengamalkan
petua rawat anak demam
 berbanding penggunaan ubat moden. Ia pilihan baik yang dapat membantu membina
imuniti
 badan si kecil untuk melawan jangkitan.

Mencuba petua anak demam

Umumnya, terdapat banyak petua hilangkan demam panas anak yang boleh dicuba. Namun terdapat beberapa keadaan anda harus membawa si kecil mendapatkan pemeriksaan doktor, seperti:

Anak berusia bawah tiga bulan dan suhu badannya 38˚C atau lebih tinggi

Berusia lebih daripada tiga bulan dan mempunyai suhu:

40˚C dan ke atas

Lebih 38.9˚C selama dua hari atau berlanjutan

Telah mencuba untuk meredakan suhu tetapi tidak berjaya

Pada sebarang usia, mengalami demam dan:

Tampak sangat sakit, cerewet atau
terlalu menga
ntuk

Tidak makan atau minum dan menunjukkan tanda dehidrasi –
mulut kering
, mata cekung, air kencing gelap, lampin kering atau langsung tidak kencing

Kebas leher, sakit
kepala
, sakit tekak, terlalu sakit perut, muntah atau cirit-birit

Ruam luar biasa

Berada di tempat yang sangat panas

Mempunyai masalah
sistem imun
 punca kecenderungan untuk sakit seperti
penyakit sel sabit
 atau kanser, mahupun pengambilan ubat yang melemahkan sistem pertahanan

Petua hilangkan demam panas anak

Berikut beberapa petua dan tip yang boleh anda cuba dalam membantu meredakan ketidakselesaan pada si kecil:

Menggosok bawang merah

Petua anak demam guna bawang merah
 dipercayai menjadi amalan masyarakat India.

Bawang merah
 dikatakan dapat membantu dalam mengurangkan suhu badan tetapi juga melegakan kesakitan badan semasa demam.

Potong nipis bawang merah dan gosokkan 2-3 keping pada kaki anak selama beberapa minit. Ulang proses ini 2x sehari untuk mengurangkan demam.

Mandian halia, antara petua hilangkan demam panas anak

Halia dipercayai berfungsi membunuh bakteria punca demam pada anak. Ia turut menyebabkan anak berpeluh dan seterusnya membantu mengeluarkan haba badan dan toksin.

Masukkan dua sudu besar serbuk halia ke dalam
tab mandian
 anak yang berisi air suam. Kacau sebati. Semasa mandi elakkan air campuran daripada terkena mata si kecil.

Baca juga:

Petua hilangkan demam panas anak #Lap badan

Mengelap badan anak dengan kerap juga dapat membantu meredakan suhu badan mereka. Sebaiknya gunakan air suam.

Basahkan kepala dan lapkan seluruh badan si kecil termasuklah celah ketiak, bawah leher, celah paha dan
tapak kaki
.

Madu & lemon

Bancuhan madu bersama air panas dan
perahan lemon
 merupakan antara
petua turun suhu anak demam
. Pastikan air suam atau sudah sejuk sebelum diberikan kepada mereka.

Anda juga boleh memberikan anak madu. Dos yang disyorkan adalah:

1-5 tahun: ½ sudu teh

6-11 tahun: 1 sudu teh

12 tah
un ke atas: 2 sudu teh

Jangan sesekali
 memberikan madu kepada bayi di bawah usia setahun. Ia berisiko menyebabkan mereka
mengalami botulisme
 – penyakit berbahaya yang boleh menyebabkan maut.

Minum air, antara petua hilangkan demam panas anak

Pengambilan cecair seperti air dan jus adalah penting bagi memastikan anak kekal terhidrat.
Jus buah-buahan
, air glukosa, susu, air barli dan air
kelapa
 dapat meningkatkan tahap tenaga badan.

Bayi baru lahir
yang menyusu badan, perlu diberikan susu setiap 10 minit. Jika mereka menyusu botol, tambahkan bilangan penyusuan bagi mengimbangi kehilangan cecair daripada badan. Sekurang-kurangnya tambahan 30ml diperlukan pada setiap sesi penyusuan.

Anak berusia setahun mungkin memerlukan sehingga 90ml tambahan pada setiap penyusuan. Berundinglah dengan doktor untuk mendapatkan kepastian jumlah tambahan yang diperlukan si kecil. Ini kerana ia berbeza berdasarkan usia dan
berat bayi
.

Pakaian nipis

Semasa demam, pastikan anak memakai pakaian nipis bagi memudahkan proses pengeluaran
haba badan
. Pakaian tebal hanya akan memburukkan demam kerana memerangkap haba. Jika anak menggigil, berikan mereka selimut.

Lendir daun bunga raya

Anda juga boleh mencuba
cara tradisional hilangkan demam bayi
 dan kanak-kanak ini.

Jika suhu badannya masih tinggi, pada waktu pagi, petik beberapa helai daun bunga raya, basuh dan kemudian rendam selama 30 minit. Potong kecil-kecil daun tersebut, ditapis dan diambil lendirnya.

Melumurkan lendir
bunga raya
 pada tubuh anak dipercayai dapat membantu menurunkan suhu badan yang panas.

Anda boleh mencuba petua anak demam yang dikongsikan di atas. Tetapi sekiranya terdapat sebarang kebimbangan dengan keadaan si kecil, bawalah mereka untuk pemeriksaan segera.


5 Aktiviti Menarik Lagi Efektif Melawan Serangan Migrain, Ada Yang Boleh Cuba Di Rumah Saja!

Senaman sebagai cara mengatasi migrain mungkin tidak sesuai untuk semua orang. Tapi menurut pakar, ada
beberapa aktiviti mudah
 yang boleh jadi cara hilangkan migrain yang efektif!

Disebabkan itu, wajar untuk anda melakukan aktiviti yang disarankan ini bagi mengurangkan migrain. Jom kita lihat apakah aktiviti menarik lagi efektif tersebut!

Cara Mengatasi Migrain #1 – Kekal Relaks Dengan Yoga

Yoga adalah satu senaman yang sesuai untuk memastikan tubuh anda kekal rileks.

Dan kita tahu, salah satu cara mengatasi migrain adalah dengan
memastikan fizikal dan mental sentiasa dalam keadaan tenang
.

Yoga juga boleh menguatkan otot tubuh, meningkatkan fleksibiliti serta memperbaiki sistem kardiovaskular dan perjalanan darah.

Jika mahu sesuatu yang lebih mencabar, mungkin anda boleh cuba
aerial yoga
 yang guna buaian dan tarikan graviti.

2 – Bernavigasi Di Atas Air

Melakukan aktiviti di atas air seperti berkayak atau berkanu juga dipercayai salah satu cara mengatasi migrain yang sangat menarik dan efektif!

Antara manfaat aktiviti ini terhadap fizikal adalah
meningkatkan kecergasan kardiovaskular, kekuatan bahagian atas tubuh
, kekuatan kaki dan mengurangkan risiko kekoyakan tisu otot dan sendi.

Aktiviti ini juga membolehkan anda bermeditasi, dengan suasana tasik atau sungai yang tenang.

Jika kayak atau berkanu terlalu membosankan, mungkin ada boleh cuba
whitewater slaloming
 atau
wildwater

rafting
yang lebih mencabar.

Cara Hilangkan Migrain #3 – Berenang Umpama Juara!

Jika anda kurang minat untuk buat aktiviti di atas air, apa kata anda berenang? Ia juga satu cara hilangkan migrain yang sangat efektif!

Malah, ia juga sangat bagus untuk kesihatan kardiovaskular serta kondisi tubuh.

Selain itu, aktiviti
surfing
menggunakan papan luncur juga adalah aktiviti air yang menarik.

Ia bukan sahaja mampu menguatkan koordinasi tubuh dengan minda, malah mampu meningkatkan kesihatan mental.

Surfing
juga mampu melatih refleks tubuh badan secara semula jadi, dan bantu mengurangkan hormon stres dalam badan serta merembeskan hormon endorfin yang mampu membuat kalian kekal positif.

4 – Kurangkan Sakit Kepala Dengan Regangan

Kunci utama
melawan sakit kepala akibat migrain
 adalah bergantung pada tahap keseimbangan badan.

Senaman regangan mampu merelakskan ketegangan pada leher dan belakang badan yang menjadi punca sakit kepala.

Pilates
antara rutin senaman paling ideal untuk meregangkan semua otot penting, sekaligus memastikan keseimbangan badan.

Barre
 juga aktiviti yang bagus dalam usaha melawan migrain. Ia adalah gabungan
pilates
dengan tarian serta senaman yang memfokuskan kepada pergerakan badan.

Ia mampu menguatkan otot serta memperbaiki postur tubuh badan.

Dalam pada itu, ia juga penting dalam memastikan ketahanan kardiovaskular selain mampu menguat ketumpatan tulang untuk mengelak osteoporosis.

Cara Mengatasi Migrain #5 – Cegah Migrain Dengan Latihan Rintangan

Kajian menunjukkan kesakitan pada leher dan bahu boleh dikurangkan dengan melakukan latihan rintangan sekurang-kurangnya 2 minit sehari.

Ia adalah sangat efektif dalam usaha menguatkan otot pada bahagian tersebut. Selain itu, ia juga mampu melegakan ketegangan otot akibat duduk terlalu lama.

Jadi, bersenamlah untuk menguatkan otot, melancarkan perjalanan darah,
menenangkan minda serta mengawal pernafasan
.

Senaman rintangan merupakan aktiviti yang berteraskan graviti dan mempunyai banyak kelebihan sebagai cara mengatasi migrain.

Kepada sesiapa yang masih tidak percaya dengan aktiviti yang dikatakan sebagai cara mengatasi migrain ini, ketahuilah bahawa ia adalah sangat penting untuk dilakukan buat anda yang selalu mengalami sakit kepala.

 Ia juga mampu membuat anda mengawal migrain dan memahami setiap simptom dengan lebih baik. Kesannya, anda mungkin tidak lagi perlu bergantung sepenuhnya kepada ubatan yang dipreskripsi oleh doktor.

Dalam erti kata yang lebih mudah, aktiviti yang kami senaraikan ini sudah tentu mampu membantu anda sebagai salah satu petua melawan migrain.


Minggu 32

Perkembangan bayi

Perkembangan bayi dalam kandungan

Bayi anda kini bersaiz seperti kentang, mengambil ruang yang banyak dalam uterus dengan berat sekitar 1.7 kg dan kepanjangan lebih kurang 42.5 cm daripada kepala ke tumit. Bayi anda boleh selamat di luar rahim jika anda bersalin pada waktu ini.

Sentuhan terakhir sedang diberikan kepada tubuh bayi anda. Bulu kening, bulu mata dan rambut pada bayi anda sudah mula muncul. Bulu lanugo yang meliputi bayi anda sejak permulaan bulan ke-6 mula gugur, tetapi mungkin ada yang masih wujud pada bahu dan belakang badan.

Perubahan hidup & tubuh badan

Bagaimanakah perubahan badan saya?

Untuk mencukupkan keperluan anda dan bayi, isi padu darah anda telah meningkat 40 hingga 50 peratus berbanding dengan awal kehamilan. Dengan uterus yang kian menolak diafragm dan kesesakan pada abdomen, anda mungkin mengalami kesesakan nafas dan pedih hulu hati. Untuk meredakan rasa tidak selesa, cuba untuk tidur dibantu dengan bantal dan makan makanan dengan sedikit tapi lebih kerap.

Anda mungkin mengalami sakit pinggang dengan perkembangan kehamilan. Jika ya, maklumkan pada doktor terutamanya jika anda tidak pernah mengalaminya sebelum ini, kerana ini mungkin merupakan tanda bersalin pramasa.

Jika bukan kerana tanda bersalin pramasa, ia mungkin disebabkan tumbesaran uterus dan perubahan hormon. Uterus anda yang berkembang mengubah pusat graviti dan menarik dan melemahkan otot abdomen anda, mengubah postur dan membebankan belakang badan anda. Perubahan hormon dalam kehamilan melonggarkan sendi dan ligamen yang menyambungkan tulang pelvis anda dengan tulang belakang menyebabkan sakit belakang sewaktu berjalan, berdiri, duduk pada waktu yang lama, berguling atas katil, keluar daripada tab mandi atau bangun daripada kerusi yang rendah mahupun mengangkat berat.

Apakah yang perlu saya beri perhatian?

Risiko bersalin pramasa mungkin berlaku pada waktu ini. Antara tanda dan simptom termasuklah:

Kontraksi yang tidak menyakitkan tetapi menyebabkan rasa tegang pada perut.

Kontraksi bersama dengan sakit belakang atau rasa tekanan pada pelvik atau peha.

Perubahan dalam lendiran faraj: titis darah atau pendarahan, lendiran, air keluar daripada vagina yang likat atau dicemari darah.

Jika anda mengalami lebih daripada 6 kontraksi dalam masa satu jam dan setiap satunya berlangsung selama sekurang-kurangnya 45 saat, hubungi doktor anda atau pergi ke hospital apabila kontraksi tidak menyakitkan lebih-lebih lagi jika anda mengalami pendarahan vagina atau kekejangan abdomen.

Pertemuan dengan doktor

Apa yang harus saya maklumkan pada doktor?

Tanya doktor, jiran, rakan sekerja atau mereka yang mempunyai bayi tentang pakar kanak-kanak yang ingin anda temui. Anda perlu bertindak seperti ibu bapa sebelum kelahiran. Beri perhatian kepada simptom seperti sesak nafas yang mungkin menunjukkan simptom zat besi rendah, jadi temui doktor anda untuk diperiksa.

Apakah ujian yang perlu saya tahu?

Selepas minggu ke-32, doktor perlu mengawasi anda dua minggu sekali. Anda mungkin perlu menjalani pelbagai ujian bergantung kepada keperluan anda dan kehendak doktor, ini termasuklah:

Timbang berat (penambahan berat badan akan berhenti atau berkurang pada waktu ini);

Tekanan darah (mungkin lebih tinggi berbanding timester kedua);

Ujian air kencing untuk memeriksa tahap gula dan protein;

Vena varikos pada kaki, bengkak pada tangan dan kaki;

Ujian glukosa

Ujian darah untuk anemia

Inokulasi difteria

Pemeriksaan degupan jantung janin;

Ukuran saiz rahim melalui pemeriksaan luar untuk dibandingkan dengan waktu kelahiran;

Ketinggian fundus (bahagian atas rahim);

Simptom atau tanda yang tidak normal;

Sediakan senarai soalan atau isu yang anda mahu bincangkan dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Yoga

Jika anda ingin melakukan yoga sewaktu kehamilan, anda perlu mengambil langkah berjaga-jaga. Yoga membantu anda bernafas dengan dalam dan bertenang, yang sangat membantu menghadapi tekanan fizikal sewaktu proses kelahiran dan alam keibuan. Yoga menenangkan badan dan jiwa, mengelakkan tekanan fizikal dan emosi sewaktu kehamilan. Menghadiri kelas yoga juga cara yang baik untuk bertemu wanita hamil yang lain dan menyokong satu sama lain.

Rawatan fungus kuku

Jika anda mengalami fungus kuku kaki, anda boleh menggunakan krim antifungal topikal. Ia selamat untuk digunakan sepanjang tempoh kehamilan, disebabkan ia tidak masuk ke dalam saluran darah.

Bagaimanakah pertumbuhan bayi anda minggu hadapan?

Hello Health Group
 tidak memberikan sebarang khidmat nasihat, diagnosis atau rawatan perubatan.


Pneumocystis Pneumonia

Definisi

Apakah itu pneumocystis pneumonia?

Pneumocystis pneumonia ialah sejenis jangkitan serius yang menyebabkan radang dan penghasilan cecair di dalam peparu anda dan disebabkan oleh fungus bernama Pneumocystis jirovecii. Pneumocystis jiravecii merupakan sejenis jangkitan yang serius dan paling kerap berlaku kepada golongan yang mempunyai sistem imuniti rendah, terutamanya pesakit HIV/AIDS. Meskipun begitu, kini pesakit HIV/AIDS semakin berkurangan untuk dijangkiti Pneumocystis jirovecii berbanding masa lepas, Pneumocystis jirovecii masih menjadi kebimbangan kepada masalah kesihatan. Fungus ini amat mudah dihidapi. Kebanyakan pesakit boleh melawan jangkitan seawal umur tiga ke empat tahun. Meskipun penyakit ini jarang berlaku, Pneumocystis jiroveci boleh menjangkiti bahagian badan anda yang lain, termasuklah nod limfa, hati dan tulang sum-sum.

Apakah kebarangkalian pneumocystis pneumonia?

Penyakit ini jarang berlaku. Sesetengah individu yang mempunyai sistem imuniti yang rendah seperti HIV/AIDS atau pesakit organ transplan mungkin mempunyai kebarangkalian yang tinggi.

Walau bagaimanapun, ia boleh ditangani dengan mengurangkan faktor risiko anda. Sila berbincang dengan doktor anda untuk maklumat lanjut.

Simptom

Apakah simptom pneumocystis pneumonia?

Simptom yang paling biasa dijumpai pada penyakit ini adalah:

Demam

Batuk kering

Mengah

Letih

Kepada golongan yang mempunyai sistem imuniti yang rendah, pneumocystis pneumonia boleh menjadi sangat serius, maka ia amatlah penting untuk berjumpa doktor jika anda mempunyai simptom di atas.

Pneumocystis pneumonia selalunya menunjukkan simptom demam biasa dan terjadi sub-akut kepada pesakit HIV/AIDS. Manakala pesakit yang bebas HIV pula menunjukkan simptom yang terjadi dengan lebih cepat dan mempunyai demam panas.

Bilakah saya harus berjumpa doktor anda?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca berlakunya pneumocytis pneumonia?

Pneumocystis pneumonia ialah sejenis pneumonia, disebabkan oleh fungus Pneumocystis pneumonia yang seperti yis. Kini, P. jirovecii merupakan salah satu organism yang terkenal dengan jangkitan oppoturnistik yang boleh membahayakan nyawa kepada pesakit HIV kronik seluruh dunia.

Ahli saintis masih mengkaji bagaimanakah Pneumocystis pneumonia menjangkiti pesakit. Kajian menunjukkan bahawa ramai orang sudah dijangkiti ketika kanak-kanak, tetapi tidak sakit kerana mempunyai sistem imuniti yang kuat. Sesetengah orang dewasa membawa fungus di dalam peparu dan langsung tidak menunjukkan simptom Pneumocystis pneumonia. Walaupun begitu, jika sistem imuniti seseorang itu menjadi lemah, fungus ini mula menunjukkan simptom.

Faktor risiko

Apakah yang meningkatkan risiko saya terhadap pneumocystis pneumonia?

Terdapat banyak faktor risiko terhadap pneumocystis pneumonia, seperti:

Imune sistem menjadi lemah (disebabkan oleh HIV/AIDS, rawatan kanser atau organ transplan)

Terdedah kepada HIV tetapi kanak-kanak tidak dijangkiti

Terapi immunosuppressive, seperti organ transplan

Penyakit konektif tisu atau penyakit paru-paru kronik

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah pneumocystis pneumonia didiagnosis?

Jika doktor anda mengesyaki anda mempunyai penyakit ini, pemeriksaan fizikal akan dijalankan dan ujian tertentu akan disyorkan oleh doktor anda. Biasanya, pembantu makmal akan melihat kepada cecair atau tisu daripada peparu menggunakan mikroskop untuk mencari tanda-tanda fungus. Doktor anda akan mendapatkan sampel dengan menyuruh anda batuk atau menggunakan alat khas bernama bronchoskop yang masuk ke dalam saluran pernafasan melalui mulut anda. Ataupun doktor anda boleh melakukan biopsi, jarum atau pisau akan digunakan untuk mendapatkan cebisan sel daripada peparu anda.

Sejenis ujian dikenali sebagai PCR (polymerase chain reaction) yang membuat salinan DNA yang tertentu, maka ia boleh mencari fungus di dalam sampel.

Anda mungkin menjalani X-Ray dada, atau ujian darah bagi paras oksigen di dalam darah.

Bagaimanakah pneumocystis pneumonia dirawat?

Masa kini, pihak doktor akan memberi preskripsi mengandungi gabungan ubat antibiotik, trimetophrim dan sulfamethoxazole, atau TMP/SMX atau SXT (Bactrim, Cotrim, atau Septra). Bergantung kepada tahap kesihatan anda, anda akan menerima pil atau suntikan IV melalui vena di hospital.

Di antara ubat lain yang boleh diberikan oleh doktor anda ialah:

Dapsone (Aczone), kekadang bersama trimethoprim (Primsol) atay pyrimethamine (Daraprim)

Pentamidine (NubuPent,Pentam) yand disedut menggunakan sebuah mesin dikenali sebagai nebulizer, mungkin di dalam klinik atau pejabat doktor anda (anda juga boleh mendapatkan suntikan sekiranya keadaan menjadi teruk)

Atovaquone (Mepron) di dalam air yang boleh diambil ketika makan

Corticosteroid boleh membantu apabila Pneumocystis jirovecii berada di peringkat sederhana atau serius dan sekiranya paras oksigen anda rendah.

Perubahan gaya hidup dan rawatan sampingan

Apakah perubahan gaya hidup dan rawatan sampingan yang boleh membantu saya menangani pneumocystis pneumonia?

Malangnya, masih belum terdapat vaksin untuk mencegah Pneumocystis pneumonia. Sesetengah golongan yang berisiko untuk mempunyai Pneumocystis pneumonia mungkin memerlukan ubat dipanggil TMP-SMX untuk menghalan penyakit ini daripada berlaku. Jika doktor anda berpendapat anda berisiko untuk mempunyai Pneumocystis pneumonia, dia mungkin akan memberi ubat ini kepada anda. Ubat pencegah TMP-SMX kini digunakan untuk:

Semua pesakit HIV yang mempunyai kiraan CD4 < 350 sel/µL

Bayi yang bersalin daripada ibu dijangkiti HIV

Kanak-kanak yang pernah dijangkiti Pneumocystis pneumonia

Pesakit transplan sel stem

Jika anda mempunyai sebarang persoalan, sila berhubung doktor anda untuk memahami penyelesaian terbaik bagi anda.

Hello Health Group tidak menyediakan nasihat perubatan, diagnosis atau rawatan.


3 Menu Makanan Berpantang Yang BAGUS Bagi Wanita Selepas Bersalin, Jom Try!

Makanan merupakan topik yang kompleks tidak kiralah bagi bayi, remaja ataupun orang dewasa. Jika dibuka pada mana-mana laman sesawang jualan yang menawarkan buku khidmat nasihat pemakanan, terdapat lebih daripada 50,000 panduan yang dijual. Banyak kan?

Bagaimana pula dengan makanan bagi wanita selepas bersalin? Adakah ia sama seperti pemakanan yang diambil oleh masyarakat setempat setiap hari?

 Betul ke ada makanan yang tidak boleh diambil oleh wanita selepas bersalin? Baca artikel ini untuk tahu dengan lebih lanjut mengenai makanan berpantang.

Kenapa perlu berpantang?

Dalam adat orang Melayu,
amalan berpantang
 seringkali dikatakan menyusahkan dan sebahagian daripadanya melibatkan penggunaan wang yang banyak.

Mana tidaknya, terdapat pelbagai jenis peraturan yang mesti diikuti seperti berurut, bertungku, bengkung,
mandian herba
 dan pilis di dahi. Gaya pemakanan juga tidak terlepas daripada senarai perkara yang perlu dipantangkan.

Perkara yang perlu anda lakukan bagi memastikan amalan berpantang tersebut tidak bercanggah dengan sistem fisiologi badan adalah bertanyakannya kepada golongan profesional. Jika tidak, sukar untuk anda bezakan sama ada perkara tersebut selaras dengan konsep asas fisiologi atau mitos semata-mata. Banyak je maklumat berkenaan dengan makanan berpantang namun tidak diketahui akan kebaikan sebenarnya atau adakah ia boleh memberikan kemudaratan.

Sebagai contoh, dakwaan bahawa kononnya pengambilan air yang banyak boleh menyebabkan urat di kaki bengkak. Itu merupakan tanggapan pihak yang tidak bertanggungjawab berdasarkan logik dan tidak bersandarkan kepada ilmu sains. Selepas bersalin, wanita perlu mengambil minuman sekurang-kurangnya 3 liter air bagi memenuhi kehendak badan dalam menyediakan
susu
 untuk si manja.

Namun, salah ke jika anda ingin berpantang? Tidak sama sekali. Jika perkara tersebut tidak memudaratkan, anda boleh mengamalkannya bagi memenuhi tuntutan tradisional yang mungkin menjadi pegangan individu dalam keluarga anda. Makanan berpantang juga baik untuk kesihatan secara umum, namun perlu dilihat juga pada makanan tersebut. Jika ragu-ragu, tanyalah kepada doktor, bukan kepada mereka yang hanya beranggapan semata-mata.

Makanan berpantang bagi wanita

Dalam artikel ini saya akan menyenaraikan 3 contoh menu makanan berpantang yang boleh diambil bagi mengekalkan nutrisi pada tahap yang optimum.

Nasi putih, ayam bakar, selar singgang, ulam pegaga, serunding ikan bilis halia dan bawang putih rangup

Menu ini nampak ringkas namun ia mengandungi nutrisi makro dan mikro yang lengkap bagi memastikan anda sihat sepanjang tempoh berpantang. Ayam bakar dan ikan selar singgang dapat memberikan sumber protein sementara nasi putih pula diambil bagi mendapatkan sumber karbohidrat.

Ulam pegaga yang kaya dengan khasiatnya yang tersendiri dapat memberikan vitamin dan mineral yang mencukupi. Ia juga merupakan
sumber serat
 yang dapat merawat atau mengelakkan masalah
sembelit
 yang lazim dialami oleh wanita selepas bersalin.

Jika anda mempunyai masalah berkaitan kewangan, anda boleh pilih di antara ikan selar singgang atau ayam bakar sebagai sumber protein utama. Pastikan jumlah nasi diambil pada kuantiti yang sederhana. Jangan penuh satu pinggan pula.

Nasi putih, sawi stim, siakap stim dan oren sunkist

Menu ini juga mempunyai kandungan nutrisi makro dan mikro yang seimbang sebagai makanan berpantang. Nasi putih merupakan sumber tenaga utama diikuti dengan sawi stim dan oren sunkist yang menjadi
sumber serat
 kepada wanita selepas bersalin. Pengambilan serat bersama dengan karbohidrat berpotensi untuk menyeimbangkan perembesan hormon insulin. Ini dapat membantu wanita mengurangkan
 berat badan
 selepas bersalin.

Ikan siakap stim merupakan sumber pemakanan yang dapat memberikan nutrisi utama yang penting buat perkembangan otak si manja. Ini terutamanya penting bagi ibu yang memberi susu badan kepada anak mereka. Ikan mengandungi sumber
Docosahexanoic Acid
(DHA),
Eicosapentanoic Acid
(EPA) dan minyak Omega 3 yang sukar didapati dalam makanan lain.

Namun pengambilan ikan sebagai makanan berpantang perlu dikawal bagi mengelakkan merkuri yang berpotensi untuk membantutkan perkembangan otak si manja. The Food and Drug Administration (FDA), Pusat Kawalan Penyakit Berjangkit (CDC) dan The American College of Obstetricians and Gynecologists menyarankan pengambilan
makanan laut
 tidak melebihi 12 auns seminggu.

Sukar untuk kita ukur 12 auns itu banyak mana, jadi bagi mengambil langkah berjaga-jaga, rujuk doktor atau pakar pemakanan anda.

Lamb chop
dengan kuah lada hitam dan sayur brokoli serta lobak merah

Bagi yang tidak suka makan nasi, terdapat alternatif lain yang lebih
western
.
Lamb chop
dapat memberikan sumber protein yang baik. Sayur-sayuran seperti brokoli dan lobak merah pula dapat memberikan serat dan sumber karbohidrat. Campurkan juga dengan jus oren asli bagi mendapatkan vitamin dan mineral lain. Yang penting, kurangkan pengambilan gula.

Diet yang tinggi protein dan serat boleh membantu mengurangkan berat badan selepas bersalin.

Persamaan ketiga-tiga menu tersebut

Jika anda sedar, menu makanan yang tersenarai terdiri daripada sumber nutrisi makro dan mikro yang seimbang. Ia juga kurang minyak dan kaya dengan serat yang dapat memberikan kebaikan kepada wanita khususnya dalam usaha untuk mengembalikan berat badan kepada jisim berat badan normal. Jika anda ingin mencuba hidangan lain, pastikan ia terdiri daripada sumber karbohidrat, protein dan lemak yang berkhasiat.

Ikan haruan baik untuk sembuhkan luka bersalin?

Perkara yang sering menjadi punca obsesi doktor terhadap pesakit adalah pemulihan luka bersalin. Tidak kiralah jika anda melahirkan anak melalui
czer
 atau secara normal. Terdapat ura-ura yang mengatakan bahawa pengambilan ikan haruan dalam makanan berpantang boleh mempercepatkan proses pemulihan luka selepas pembedahan namun tiada kajian saintifik yang jelas menunjukkan ia berbuat sedemikian.

Betul ke tiada kajian saintifik? Pada tahun 2016, Dr Ahmad Faroukh Musa, seorang pakar bedah kardiotorasik, telah membentangkan kajian beliau berkenaan dengan potensi kesan pemulihan dengan pengambilan ekstrak ikan haruan setelah pembedahan pada Konferens Reka Bentuk dan Inovasi Antarabangsa bertempat di Kuala Lumpur.

Seramai 183 orang subjek terlibat di dalam kajian beliau sepanjang tempoh 2012 hingga 2014 di Institut Jantung Negara (IJN). Beliau mendapati bahawa mereka yang mengambil ekstrak ikan haruan mempunyai
kadar jangkitan luka
 yang lebih rendah berbanding dengan mereka yang mengambil plasebo. Subjek juga mengalami tahap kesakitan yang rendah berikutan peranan haruan dalam memberikan kesan terhadap reseptor kesakitan.

Penggunaan soalan kaji selidik profil kesihatan Nottingham telah mendapati bahawa mereka yang mengambil ekstrak haruan mempunyai perubahan positif daripada sudut tenaga, kesakitan, emosi dan kesan fizikal. Jadi secara keseluruhannya, pengambilan ekstrak haruan dapat meningkatkan kualiti hidup pesakit selepas menjalani pembedahan.

Konklusi

Apakah makanan yang digemari oleh anda? Perkara penting yang perlu anda ambil kira dalam menetapkan jenis menu berpantang adalah makanan yang digemari oleh anda. Tiada gunanya jika anda benci makan ikan namun keluarga anda menyajikan masakan ikan kepada anda. Itu sedikit sebanyak akan menurunkan selera anda untuk makan seterusnya mempengaruhi aspek penjagaan diri dan anak anda. Jika anda khuatir akan kesan makanan terhadap tahap kesihatan anda, berjumpalah dengan doktor bagi mendapatkan khidmat nasihat perubatan.


Anemia Dalam Kanak-Kanak

Apa itu Anemia?

Anemia adalah keadaan di mana jumlah sel darah merah yang sihat dalam salur darah menjadi terlalu rendah. Sel darah merah mengandungi Haemoglobin. Haemoglobin membawa oksigen kepada tisu-tisu badan. Tisu-tisu badan dan juga organ-organ memerlukan bekalan oksigen untuk berfungsi dan kekal hidup. Justeru, anemia boleh membawa kepada lesu dan stres.

Anak anda mungkin mempunyai jumlah sel darah merah yang lebih rendah berbanding anak-anak normal yang lain kerana:

−Badan mereka tidak menghasilkan sel darah merah yang cukup atau terlalu perlahan proses penghasilannya.

−Terlalu banyak kemusnahan sel darah merah berlaku.

−Badan kehilangan terlalu banyak sel darah merah.

Hal ini boleh berlaku sekiranya anak anda mengalami kekurangan zat atau nutrisi (kurang zat besi), penyakit keturunan, jangkian, sesetengah barah atau datang kehilangan darah yang banyak ketika haid.

Apakah simptom lazim anemia dalam kanak-kanak?

Sekiranya anemia dalam kanak-kanak itu jenis anemia yang ringan, anda mungkin tidak akan perasan apa-apa simptom. Namun, jika paras sel darah merah berada pada tahap terlalu rendah, simptom yang mungkin berlaku adalah:

−Mereka mudah disinggung.

−Mereka mengalami kelesuan.

−Mereka kurang makan.

−Mereka mengalami sakit lidah.

−Mereka mungkin akan mengalami kepeningan atau sakit kepala.

−Kulit mereka mungkin menjadi lebih pucat.

−Mereka kerap dan senang untuk tidak cukup nafas.

Sekiranya anda perasan tanda atau simtpom di atas, bawa anak anda untuk berjumpa dengan doktor bagi mengesahkan sama ada mereka mengalami anemia atau keadaan lain.

Apakah komplikasi yang mungkin berlaku akibat anemia?

Anemia yang tidak dirawat boleh membawa kepada masalah pembelajaran, interaksi sosial dan komunikasi ataupun masalah dalam menumpukan perhatian. Jika anemia disebabkan oleh kekurangan zat besi, paras zat besi yang rendah akan menyebabkan badan menyerap terlalu banyak plumbum. Anemia yang teruk akan meningkatkan beban kerja jantung dan dalam jangka masa panjang, akan menyebabkan kegagalan jantung.

Bagaiman untuk merawat anemia dalam kanak-kanak?

Anemia dalam kanak-kanak boleh dirawat mengikut puncanya.

Sekiranya anak anda menghidapi anemia akibat kekurangan zat besi,
 rawatan yang ada lazimnya melibatkan modifikasi diet dan juga tambahan zat besi. Contoh makanan yang kaya dengan zat besi adalah aprikot, ayam, ikan, hati, kacang kering, oatmeal, kacang mentega, kismis dan bayam. Jika anemia akibat kurang zat besi ini adalah disebabkan oleh kehilangan darah yang banyak, doktor mungkin akan mencadangkan rawatan berdasarkan hormon bagi mengawal pendarahan akibat haid yang tidak teratur, atau jika perlu, intervensi melalui prosedur pembedahan mungkin dilakukan untuk menghentikan pendarahan.

Sekiranya anak anda menghidapi anemia akibat kurangnya vitamin
(seperti asid folik dan vitamin B12), pilihan rawatan yang ada akan melibatkan pengubahsuaian diet dan juga penambahan zat dalam diet mereka. Sekiranya mereka mempunyai masalah untuk menyerap vitamin B12 daripada makanan, anda mungkin perlu membawa mereka untuk bertemu dengan doktor bagi mendapatkan suntikan vitamin B12.

Sekiranya anak anda menghidapi anemia disebabkan oleh penyakit-penyakit tertentu
, doktor anda mungkin akan menjalankan ujian untuk mengenalpasti penyakit tersebut terlebih dahulu sebelum merawat penyakit itu. Sekiranya simptom anak anda menjadi teruk, mereka mungkim memerlukan transfusi darah ataupun suntikan hormon erythropoeitin sintetik (hormon yang menggalakkan penghasilan sel darah merah)

Sekiranya anak anda menghidapi anemia sel-sabit (sickle cell anemia), sejenis anemia di mana sel darah merah kebanyakkannya hancur
, rawatan yang ada membabitkan ubat tahan sakit, antibiotik, transfusi darah dan juga makanan tambahan yang kaya dengan asid folik.

Bagaimana untuk mencegah anemia?

Walaupun anda tidak mungkin boleh mencegah kebanyakkan jenis-jenis anemia, anda boleh melindungi mereka daripada menghidapi masalah kekurangan zat besi atau vitamin-vitamin lain – punca utama kebanyakkan jenis anemia.

Susu

Anak anda mungkin tidak mendapat susu badan yang mencukupi (kaya dengan zat besi) atau kerap minum susu daripada lembu (mengandungi zat besi yang lagi sedikit). Meminum susu lembu atau susu kambing dengan kerap akan menyebabkan anak anda rasa kurang berminat dengan makanan lain yang kaya dengan zat besi. Jadi, susu-susu ini rata-ratanya tidak digalakkan.

Diet yang seimbang

Anda boleh menyusun diet yang seimbang untuk anak anda.

−Zat besi boleh didapati dalam ikan, daging, kacang, kismis, kubis daun, bayam, aprikot dan daging lembu.

−Asid folik boleh didapati dalam buah, kacang hijau, sayur berdaun hijau gelap, kacang, bijirin, dan nasi.

−Vitamin B12 boleh didapati dalam daging, susu dan produk tenusu seperti keju, yogurt, dan juga susu soya.

−Vitamin C boleh didapati dalam buah-buahan citrus seperti oren, anggur, lada hitam, brokoli, nenas, strawberi, dan tembikai. Vitamin C adalah penting dalam membantu memaksimumkan penyerapan zat besi.

Hello Health Group
 tidak memberi nasihat perubatan, diagnosis ataupun rawatan.

Baca juga:

Menguruskan Anemia Kurang Zat Besi Ketika Hamil

Anemia Dalam Belia

Makanan Berkhasiat Untuk Penghidap Anemia


Pendarahan Variks Esofageal

Definisi

Apa itu Pendarahan Variks Esofageal?

Pendarahan Variks Esofageal berlaku apabila vena yang telah membengkak (variks) pada bahagian bawah esofageal anda pecah dan berdarah.

Esofageal adalah tiub otot yang menghubungkan mulut ke perut anda. Vena pada bahagian bawah esofagus yang berdekatan dengan perut boleh menjadi bengkak apabila aliran darah ke hati anda berkurang. Ini mungkin disebabkan oleh tisu parut atau darah beku di dalam hati.

Apabila aliran darah hati tersekat, darah akan berkumpul di dalam saluran darah lain yang berdekatan, termasuk yang berada pada bahagian bawah esofagus anda. Walau bagaimanapun, vena-vena ini lebih kecil, dan tidak mampu membawa jumlah darah yang banyak. Vena ini akan kembang dan bengkak disebabkan oleh aliran darah yang meningkat.

Vena-vena yang membengkak ini dikenali sebagai Variks Esofageal.

Variks Esofageal mungkin boleh membocorkan darah dan kemudiannya pecah. Ini boleh mengakibatkan pendarahan teruk dan komplikasi yang boleh membawa maut, termasuk kematian.

Apakah kebarangkalian Pendarahan Variks Esofageal?

Sila berbincang dengan doktor anda untuk maklumat lanjut.

Simptom-simptom

Apakah simptom-simptom Pendarahan Variks Esofageal?

Variks Esofageal jarang menyebabkan sebarang simptom melainkan variks tersebut telah pecah. Apabila ini berlaku, anda mungkin akan mengalami:

Hematemesis (muntah darah).

Sakit perut.

Pening atau pengsan.

Melena (najis berwarna hitam).

Najis berdarah (bagi kes yang teruk).

Kejutan (tekanan darah sangat rendah disebabkan oleh kehilangan darah yang mengakibatkan kerosakan banyak organ).

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas, sila ke pusat kecemasan yang berdekatan dengan segera.

Punca

Apakah punca Pendarahan Variks Esofageal?

Vena portal memindahkan darah daripada beberapa organ di dalam saluran gastrousus ke dalam hati. Variks Esofageal merupakan kesan terus tekanan darah tinggi di dalam portal vein. Keadaan ini dipanggil hipertensi portal. Ia menyebabkan darah terkumpul di dalam saluran darah yang berdekatan, termasuk yang berada di dalam esofagus anda. Vena mula untuk kembang dan bengkak disebabkan oleh aliran darah yang meningkat.

Sirosis merupakan punca yang paling biasa menyebabkan hipertensi portal. Sirosis adalah parut teruk pada hati yang sering berlaku disebabkan oleh pengambilan alkohol yang berlebihan atau jangkitan yang serius, seperti hepatitis. Punca lain yang berpotensi menyebabkan hipertensi portal adalah trombosis vena portal, keadaan yang berlaku apabila terdapat darah beku di dalam vena portal.

Bagi sesetengah kes, punca bagi hipertensi portal masih tidak diketahui. Hal ini dirujuk sebagai hipertensi portal idiopatik.

Faktor-faktor Risiko

Apakah yang meningkatkan risiko saya kepada Pendarahan Variks Esofageal?

Terdapat banyak faktor risiko bagi pendarahan Variks Esofageal, seperti:

Variks Esofageal yang besar.

Tanda merah pada Variks Esofageal apabila dilihat melalui skop perut yang bercahaya (endoskop).

Hipertensi portal.

Sirosis yang teruk.

Jangkitan bakteria.

Penggunaan alkohol yang berlebihan.

Muntah berlebihan.

Sembelit.

Serangan batuk yang teruk

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Pendarahan Variks Esofageal didiagnosis?

Bagi mendiagnosis Variks Esofageal, doktor anda akan melakukan pemeriksaan fizikal dan bertanya mengenai simptom-simptom anda. Doktor juga akan menggunakan satu atau lebih daripada ujian-ujian berikut bagi mengesahkan diagnosis:

Ujian darah: Ujian ini digunakan bagi menyukat kiraan sel darah dan fungsi hati serta buah pinggang.

Endoskopi: Semasa prosedur ini dilakukan, skop kecil yang bercahaya dimasukkan ke dalam mulut dan digunakan untuk melihat esofagus, perut, dan sehingga ke bahagian permulaan usus kecil. Ia digunakan bagi melihat vena yang mengembang serta organ-organ dengan lebih jelas lagi. Ia juga boleh digunakan untuk mengambil sampel tisu dan merawat pendarahan.

Ujian bergambar, seperti pengimbas CT dan MRI: Ini digunakan untuk memeriksa hati serta organ abdomen serta menilai aliran darah masuk dan sekeliling organ-organ ini.

Bagaimana pesakit Pendarahan Variks Esofageal dirawat?

Tujuan utama rawatan adalah menghalang Variks Esofageal daripada pecah dan berdarah.

Mengawal hipertensi portal

Mengawal hipertensi portal biasanya adalah langkah pertama untuk mengurangkan risiko pendarahan. Hal ini boleh dilakukan melalui penggunaan rawatan dan ubat-ubatan berikut:

Penyekat beta: Doktor anda akan mempreskripsi ubat penyekat beta, seperti propanolol, bagi merendahkan tekanan darah anda.

Skleroterapi endoskopik: Menggunakan endoskop, doktor anda akan menyuntik ubat ke dalam vena anda yang telah membengkak di mana ia akan mengecutkan variks.

Ligasi variseal endoskopik (
banding
): Doktor anda akan menggunakan endoskop untuk mengikat vena yang telah membengkak di dalam esofagus anda dengan gegelung elastik supaya variks tidak akan berdarah. Gegelung tersebut akan dibuang selepas beberapa hari.

Anda mungkin memerlukan rawatan tambahan sekiranya Variks Esofageal anda telah pecah.

Selepas pendarahan telah berlaku

Ligasi variseal endoskopik dan skleroterapi endoskopik merupakan rawatan pencegahan secara umum. Walau bagaimanapun, doktor anda juga boleh menggunakan kedua-dua cara ini sekiranya Variks Esofageal anda telah mula berdarah. Ubat yang dipanggil octreotide juga boleh digunakan. Ubat ini akan merendahkan tekanan pada vena yang telah membengkak dengan mengetatkan saluran darah dan mengurangkan aliran darah.

Prosedur pintasan Portosistemik Intrahepatik Transjugular (TIPSS) adalah pilihan rawatan yang berpotensi untuk pendarahan Variks Esofageal yang berulang. Prosedur ini menggunakan X-ray bagi bantu memasukkan alat yang mencipta sambungan baharu di antara dua saluran darah di dalam hati anda.

Tiub kecil yang digunakan bagi menyambung vena portal dengan vena hepatik. Vena hepatik memindahkan darah daripada hati ke jantung. Sambungan ini membentuk lencongan bagi aliran darah.

Prosedur pintasan splenorenal distal (DSRS) merupakan pilihan rawatan yang lain tetapi ia lebih invasif. Prosedur pembedahan ini menyambung vena utama limpa dengan vena buah pinggang kiri. Prosedur ini dapat mengawal pendarahan akibat Variks Esofageal dalam 90 peratus pesakit.

Bagi kes-kes terpencil, transplan hati mungkin diperlukan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Pendarahan Variks Esofageal?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi pendarahan Variks Esofageal:

Bagi mencegah pendarahan variks esofagus:

Makan diet sihat yang mengandungi rendah garam, protein pejal, bijirin penuh, buah-buahan dan sayur-sayuran.

Berhenti daripada minum arak.

Kekalkan berat badan yang sihat.

Kurangkan risiko anda untuk menghidapi hepatitis dengan mengamalkan seks selamat. Jangan berkongsi jarum atau pencukur, dan elakkan daripada bersentuhan dengan darah dan cecair badan yang lain daripada individu yang dijangkiti.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Apakah yang Anda Perlu Tahu Mengenai Ketagihan?

Ketagihan dadah, juga dipanggil gangguan penggunaan / penyalahgunaan bahan, adalah pergantungan pada dadah atau ubat yang sah atau tidak sah. Orang boleh menjadi ketagih kepada beberapa bahan serta tingkah laku.

Definisi

Ketagihan ditakrifkan sebagai obsesi dengan bahan atau tingkah laku yang merosakkan diri. Ia adalah pergantungan kronik, kompulsif terhadap tingkah laku atau bahan. Jika masalah dalam kehidupan harian anda berlaku apabila anda menggunakan beberapa jenis ubat, anda berkemungkinan mempunyai masalah penyalahgunaan dadah atau ketagihan. Kesudahan yang teruk, bertahan lama, termasuk masalah kesihatan fizikal dan mental, hubungan, kerja boleh tercetus dengan ketagihan dadah.

Anda boleh ketagih dengan beberapa perkara, termasuk:

Dadah

Alkohol

Tembakau

Seks

Perjudian

Kafein

Membeli-belah

Senaman

Penyamakan (
Tanning
)

Punca-punca

Orang menjadi ketagih kerana kurang kekuatan untuk mengalahkan pergantungan psikologi mereka. Dengan ketagihan, bahagian-bahagian otak – seperti kawalan motivasi, perasaan, ganjaran, dan kepekaan – dirangsang untuk memberi keseronokan. Sebilangan orang dikatakan dengan mudah mendapat ketagihan kerana kimia otak mereka yang khas, sementara banyak doktor membahaskan bahawa sesiapa sahaja boleh mendapat ketagihan.

Selain itu, faktor alam sekitar, termasuk kepercayaan dan sikap keluarga dan pendedahan kepada kumpulan sebaya yang menggalakkan penggunaan dadah, menyumbang kepada penggunaan awal dadah.

Faktor-faktor risiko

Kemungkinan dan perkembangan ketagihan boleh dipengaruhi oleh:

Sejarah ketagihan keluarga. Dalam sesetengah keluarga, ketagihan dadah adalah lebih biasa dan lebih berkemungkinan berkaitan dengan predisposisi / kecenderungan genetik

Jantina Lelaki. Terdapat lebih besar kemungkinan bahawa lelaki akan mengalami lebih banyak masalah dengan ubat daripada wanita. Selain itu, perkembangan gangguan ketagihan diketahui lebih cepat dalam kalangan wanita

Mempunyai gangguan kesihatan mental yang lain. Contohnya, kemurungan, masalah hiperaktif dan kekurangan tumpuan (ADHD), atau gangguan tekanan pasca trauma menjadikan seseorang itu mudah bergantung kepada ubat-ubatan

Tekanan rakan sebaya. Salah satu faktor penyumbang paling penting kepada permulaan penggunaan dan penyalahgunaan dadah, terutamanya untuk golongan muda datang daripada tekanan rakan sebaya

Kekurangan penglibatan keluarga. Situasi keluarga yang sulit atau kurang ikatan dengan ibu bapa atau adik-beradik anda boleh meningkatkan risiko ketagihan, sama seperti kekurangan pengawasan ibu bapa

Mengambil dadah yang sangat menagihkan. Sesetengah ubat, seperti perangsang, kokain atau ubat penghilang rasa sakit, boleh mengakibatkan ketagihan lebih cepat daripada dadah-dadah lain

Simptom-simptom / Gejala-gejala

Setiap orang mengalami simptom-simptom yang berbeza. Ia juga bergantung kepada pilihan bahan atau tingkah laku. Walau bagaimanapun, kebanyakan ketagihan mempunyai satu set ciri yang mungkin berlaku sama ada secara tiba-tiba atau dalam tempoh masa yang lama. Ini termasuk:

Rasa bahawa anda perlu menggunakan dadah dengan kerap – ini boleh jadi satu atau banyak kali sehari

Mempunyai keinginan yang hebat untuk dadah tersebut

Memerlukan lebih banyak dadah dari semasa ke semasa untuk mendapatkan kesan yang sama

Sentiasa memastikan bahawa anda masih mempunyai bekalan dadah

Menghabiskan wang untuk dadah, walaupun ia tersangat mahal

Tidak dapat memenuhi kewajipan / obligasi dan tanggungjawab kerja, atau mengurangkan aktiviti sosial atau rekreasi

Melakukan segalanya untuk memiliki dadah, seperti mencuri

Bersedia untuk menyertai aktiviti berbahaya apabila anda berada di bawah pengaruh dadah

Menumpukan lebih banyak masa dan tenaga untuk mendapatkan dan menggunakan dadah

Gagal dalam percubaan anda untuk berhenti menggunakan dadah

Mengalami simptom-simptom penarikan (
withdrawal symptoms
) semasa anda cuba berhenti menggunakan dadah

Anda boleh mengenali penyalahgunaan dadah dalam ahli keluarga dengan petunjuk berikut, contohnya:

Masalah di sekolah atau kerja – biasanya ponteng sekolah atau kerja; secara tiba-tiba tidak suka aktiviti sekolah atau kerja; kejatuhan gred atau prestasi kerja

Isu kesihatan fizikal – kurang tenaga dan motivasi

Penampilan terabai- kurang perhatian dalam pakaian, dandanan atau penampilan

Perubahan dalam tingkah laku – terlalu banyak usaha untuk menghalang ahli keluarga daripada memasuki biliknya atau berahsia di mana dia melepak, atau perubahan drastik dalam tingkah laku dan hubungan dengan keluarga dan rakan-rakan

Menghabiskan wang – secara tiba-tiba meminta wang tanpa penjelasan munasabah. Anda mungkin mendapati bahawa wang telah hilang akhir-akhir ini

Pilihan-pilihan rawatan

Oleh kerana ketagihan adalah penyakit mental dan fizikal, ia sering dirawat dengan kaedah tradisional seperti terapi dadah dan kaunseling. Malah, ada kumpulan sokongan yang diketuai oleh penagih, untuk penagih. Terdapat juga beberapa ubat yang boleh digunakan untuk merawat ketagihan dadah. Rawatan perubatan kurang tradisional termasuk terapi rangsangan otak seperti terapi elektrokonvulsif (
electroconvulsive therapy
) atau stimulasi / ransangan saraf vagus. Ini secara umumnya disasarkan kepada orang yang mempunyai lebih daripada satu gangguan, seperti ketagihan dadah bersama-sama dengan kemurungan.


Ujian Glukosa Dalam Darah di Rumah

Ujian gula dalam darah atau ujian glukosa dilakukan untuk menguji tahap glukosa di dalam darah anda. Glukosa sebenarnya merupakan sejenis gula yang digunakan oleh badan sebagai sumber utama tenaga. Untuk menggerakkan glukosa dalam badan manusia, kita memerlukan hormon insulin.

Bacaan glukosa yang terlalu tinggi atau terlalu rendah menandakan masalah kesihatan yang serius. Sebagai contoh,
bacaan gula yang tinggi menandakan diabetes,
 manakala bacaan gula yang rendah pula
menandakan penyakit hipoglisemia
 yang boleh membawa maut jika tidak dirawat.

Definisi

Apakah ujian gula dalam darah?

Ujian gula dalam darah atau ujian glukosa dilakukan bertujuan mengukur kepekatan sejenis gula, yang dinamakan sebagai glukosa, dalam darah anda semasa ujian dijalankan. Ujian ini boleh dilakukan di rumah atau di mana-mana, menggunakan alat kecil mudah alih yang dinamakan glukometer.

Ujian glukosa juga boleh digunakan untuk memantau kandungan gula dalam darah. Sila berbincang dengan doktor anda tentang kekerapan untuk mengukur gula dalam darah anda.

Kekerapannya bergantung kepada rawatan diabetes, seberapa baik diabetes terkawal dan kesihatan anda secara menyeluruh.

Mereka yang
mengambil insulin untuk mengawal diabetes
 mereka perlu
mengukur gula
 mereka dengan kerap. Mengukur kandungan
gula dalam darah
 sering disebut sebagai pemantauan atau ujian diri gula dalam darah di rumah.

Jika anda jarang atau tidak
menggunakan insulin
 langsung, ujian gula dalam darah boleh menjadi sangat berguna untuk mengetahui bagaimana badan anda bertindakbalas dengan makanan, penyakit, tekanan, senaman, ubat-ubatan dan aktiviti lain. Sila uji sebelum dan selepas makan untuk mengatur makanan anda.

Sebahagian jenis glukometer boleh menyimpan berates bacaan gukosa. Ini membolehkan anda menyemak semula bacan-bacaan yang pernah dibuat dari masa ke semasa untuk menjangkakan kadar glukosa pada waktu tertentu dalam satu hari.

 Ia juga membolehkan anda untuk mengenal pasti sebarang perubahan major pada kadar glukosa anda. Sebahagian sistem ini juga membolehkan maklumat disimpan di dalam komputer dimana ia boleh ditukar mejadi graf atau bentuk lain yang memudahkan analisa dibuat.

Sesetengah model glukometer yang lebih baru
boleh berkomunikasi dengan pam insulin.

Pam insulin
 adalah mesin yang
melepaskan insulin
 sepanjang hari. Glukometer tersebut membantu menentukan
banyak mana insulin
 yang anda perlukan untuk mengekalkan kadar
gula dalam darah
 anda pada julat yang disasarkan.

Ketahui apa yang berlaku

Apakah persediaan untuk melakukan ujian gula dalam darah?

Ujian gula dalam darah memerlukan penggunaan alat elektronik kecil yang dinamakan glukometer.

Ia membaca kuantiti gula dalam sampel darah yang kecil, kebiasaannya dari hujung jari, yang anda letakkan pada strip ujian pakai buang.

Anda harus berbincang dengan doktor atau penasihat diabetes untuk mendapatkan nasihat yang sepatutnya.

Apa yang berlaku ketika ujian ini?

Arahan untuk ujian ini sedikit berbeza untuk setiap model glukometer. Untuk mendapatkan bacaan yang tepat, sila ikut arahan yang diberikan dengan cermat. Ketika mengukur kadar gula:

Basuh tangan anda menggunakan air suam bersabun. Keringkan dengan baik menggunakan tuala bersih.

Masukkan jarum bersih (lancet) ke dalam alatan lancet. Alatan lancet ialah alat pemegang lancet bersaiz pen. Ia memegang, memposisi dan mengawal sedalam mana lancet masuk ke dalam kulit.

Alihkan strip ujian untuk mengelakkan kelembapan dari mengesani strip lain. Strip ujian kadangkala disimpan di dalam glukometer.

Sediakan glukometer. Ikut arahan yang disediakan bersama alat anda.

Gunakan alat lancet untuk mencucuk bahagian tepi hujung jari anda menggunakan lancet. Jangan cucuk hujung jari anda; ia lebih menyakitkan dan anda mungkin tidak mendapat darah yang cukup untuk membuat bacaan dengan tepat. Sesetengah glukometer menggunakan alat lancet yang boleh mendapatkan sampel darah dari tempat lain seperti tapak tangan atau lengan.

Letakkan
 setitik darah
 di tempat yang betul pada strip.

Gunakan bebola kapas yang bersih untuk meletakkan tekanan di tempat jari (atau tempat lain) dicucuk bagi menghentikan pendarahan.

Ikut arahan yang disediakan bersama glukometer anda untuk mendapatkan bacaan. Sesetengah alat mengambil masa hanya beberapa saat untuk memberikan bacaan.

Memahami keputusan

Apa maksud keputusan ujian gula dalam darah saya?

Julat di bawah memberikan anda idea tentang di mana
kadar gula dalam darah
 anda seharusnya ada sepanjang hari. Julat
kadar gula
 yang ideal mungkin berbeza dari individu ke individu yang lain dan akan berubah sepanjang hari.

Diabetes bagi orang bukan mengandung:

70 mg/dL (3.9 mmol/L) ke 130 mg/dL (7.2 mmol/L) sebelum makan

Kurang dari 180 mg/dL (10 mmol/L) 1 ke 2 jam selepas makan

Diabetes bagi perempuan yang terkait dengan mengandung (diabetes gestasional):

95 mg/dL (5.3 mmol/L) atau kurang, sebelum sarapan

140 mg/dL (7.8 mmol/L) atau kurang, 1 jam selepas makan atau 120 mg/dL (6.7 mmol/L) atau kurang 2 jam selepas makan

Banyak keadaan yang
boleh mengubah kadar gula dalam darah
 untuk pesakit diabetes. Doktor anda akan berbincang denagn anda sebarang bacaan abnormal terkait dengan simptom dan kesihatan anda yang lalu.


Sakit Faraj Jangan Dibiarkan! Boleh Jadi Tanda Penyakit, Ini 5 Puncanya!

Apabila alami vagina sakit, rutin harian kita juga secara tidak langsung akan terjejas!

Malangnya, masalah ini boleh menimpa mana-mana wanita tanpa sebarang pengecualian.

Pun begitu, apa sebenarnya pemicu di sebalik Miss V sakit? Apa cara yang boleh dilakukan untuk mengatasinya?

Ingin tahu dengan lebih lanjut? Mari ikuti kupasan ini!

Untuk mendapatkan lebih banyak info tentang Kesihatan Wanita, sila dapatkannya
di sini.

Vagina sakit

Kesakitan pada faraj atau organ kelamin luaran wanita (vulva; yang merangkumi labia, klitoris dan saluran ke faraj) paling kerap berpunca daripada jangkitan.

Vaginitis pula adalah istilah lain untuk jangkitan pada faraj.

Jangkitan kulat
 (
Candida
) adalah sejenis bentuk vaginitis yang juga acap kali menimpa kaum Hawa.

Selain itu, kesakitan pada faraj boleh diakibatkan kecederaan atau trauma pada vagina atau vulva.

Kesakitan Miss V ketika bersama pula digelar dispareunia dan istilah perubatan untuk vagina sakit adalah
vulvodynia
.

Sakit pada faraj, apa simptom-simptomnya?

Gejala spesifik berkaitan kesakitan dan ketidakselesaan faraj adalah berbeza-beza, bergantung juga pada penyebabnya.

Contohnya,
vulvar vestibulitis
 adalah kondisi yang mengakibatkan kesakitan hanya apabila berlakunya tekanan pada faraj.

Sebaliknya,
vulvodynia
 adalah kondisi yang menyebabkan kesakitan faraj yang kronik secara berterusan!

Bergantung pada masalah dialami, anda mungkin melalui 1 atau lebih daripada gejala berikut:

Pendarahan faraj

Faraj gatal

Sensasi seakan terbakar

Rawness

Kesakitan

Menyengat

Berdenyut-denyut

Sakit semasa persetubuhan

Sekiranya rasa sakit faraj disebabkan oleh jangkitan, anda mungkin bakal mengalami keputihan yang abnormal.

Keputihan dialami mungkin kelihatan atau mengeluarkan bau yang berbeza daripada kebiasaan. Ia turut boleh menjadi indikasi kepada jangkitan yis atau bakteria.

Punca-punca Miss V sakit

Kesakitan pada faraj yang dialami mungkin hanya terhad pada kawasan vagina.

Namun, ia juga boleh diakibatkan oleh masalah dari pelvis atau serviks anda.

#1 Masalah lantai pelvis

Ketidakselesaan pelvis boleh menjadikan hubungan seksual menyakitkan, disfungsi kencing serta usus.

Apa yang boleh dibuat? Banyak faktor yang
berupaya memicu kesakitan lantai pelvis
, justeru dapatkan khidmat nasihat doktor untuk menentukan punca sebenar.

Antara penyebab yang kerap terjadi merangkumi disfungsi lantai pelvis atau kekejangan
levator
, di mana otot-otot lantai pelvis menjadi kejang sebagai tindak balas terhadap jenis kesakitan yang lain.

Di samping itu,
pelvic congestion syndrome
 dan kerengsaan saraf pudendal (salah satu saraf utama di pelvis) juga boleh mengakibatkan sakit bahagian pelvis.

Secara asasnya, dengan mengenal pasti corak kesakitan dan simptom dialami, ia dapat bantu doktor merawat anda dengan lebih baik!

Baca juga:

Apakah yang Anda Perlu Tahu tentang Gangguan Lantai Pelvis

Pernah Jalani Pembedahan? Cuba Senaman Kuatkan Otot Pelvis, Baik Untuk Lelaki & Perempuan

#2
Vulvodynia

Mana-mana wanita yang mengalami kondisi ini pasti akan berasa cukup sengsara!

Doktor mungkin mendiagnosis
vulvodynia
 jika anda mengalami kesakitan vulvar yang berlangsung sekurang-kurangnya 3 bulan.

Bagaimana masalah vagina sakit ini berlaku? Malangnya, punca di sebalik kondisi ini masih menjadi tanda tanya.

Kondisi itu turut menyebabkan hubungan seksual yang menyakitkan, berdenyut, sensasi terbakar, menyengat dan gatal-gatal.

Menurut Dr. Ob-Gyn Jessica Strasburg, Pengarah Perubatan Program Sakit Pelvis Kronik Cleveland Clinic,
 Vulvodynia
 juga boleh menjejaskan hidup pesakit kerana mereka sering elak persetubuhan dan punyai pilihan terhad untuk memakai seluar tertentu,

Untuk meringankan simptom dialami, kalian boleh memakai pakaian yang lebih longgar dan
seluar diperbuat daripada kapas tanpa jahitan.

Pastikan juga untuk sentiasa menukar pakaian selepas bersenam serta gunakan
lidocaine
 topikal untuk redakan kesakitan semasa bersama.

#3 Sista Bartholin

Sista-sista sering terbentuk apabila kelenjar Bartholin, yang bertanggungjawab untuk pelinciran faraj tersumbat.

Benjolan pada bukaan faraj ini boleh
mengandungi nanah dan jadi menyakitkan dengan jangkitan.

Anda juga mungkin bakal merasai kesakitan ketika melakukan perbuatan berikut; duduk, berjalan atau melakukan hubungan seks.

Jadi, apa yang boleh kalian lakukan untuk melegakan vagina sakit?

Cuba berendam di dalam mandian air suam untuk meredakan ketidakselesaan dialami.

Juga, pastikan untuk menemui doktor sekiranya alami rasa sakit yang berterusan!

Menurut Dr Strasburg lagi, pembedahan untuk pengeringan atau antibiotik mungkin diperlukan.

#4 Jangkitan

Kedua-dua jangkitan kulat/yis dan herpes genital merupakan kondisi vulva, yang boleh menyebabkan vagina sakit.

Jangkitan yis turut berpotensi memicu pembengkakan, gatal-gatal dan kesakitan, terutamanya semasa berhubungan seks atau membuang air kecil.

Jangkitan herpes pula mampu menyebabkan luka yang parah dan sakit. Ia boleh bertambah teruk apabila berlaku kontak dengan air kencing!

Penyakit kelamin (STD) lain, termasuk gonorea, klamidia dan trikomoniasis juga boleh mengakibatkan vagina sakit, gatal dan sensasi terbakar.

Syukurlah, dalam kebanyakan kes,
jangkitan yis mudah dirawat dengan ubat antikulat di kaunter
. Namun, temui doktor sekiranya masalah itu berlanjutan.

Berbeza bagi penyakit kelamin, ia mungkin memerlukan ubat preskripsi.

Jika anda didiagnosis menghidap STD, pasangan juga harus melakukan ujian dan menjalani rawatan untuk mencegah jangkitan berulang.

#5 Endometriosis

Kondisi ini didiagnosis apabila lapisan rahim (endometrium) pesakit tumbuh di luar rahim.

Kondisi ini bukan sahaja menyebabkan haid yang menyakitkan, malah hubungan seks juga boleh jadi menyeksakan!

Lebih parah, endometriosis
 berisiko mengakibatkan kemandulan.
 Gejala-gejala lain turut merangkumi:

Keletihan

Loya

Sembelit

Cirit-birit

Pergerakan usus menyakitkan

Kencing sakit


Selalu Sakit Tumit? Ini 5 Punca Yang Anda Perlu Hati-Hati

Anda sering mengalami sakit tumit kaki? Apakah punca sakit tumit tersebut?

Baca lebih lanjut tentang Tulang/Otot
di sini.

Apa itu sakit tumit kaki?

Punca sakit tumit kaki biasanya disebabkan oleh
plantar fasciitis
iaitu satu keadaan yang dipanggil sebagai sindrom bonjolan tulang (
heel spur syndrome)
.

Ia adalah keadaan di mana terdapat bonjolan tulang pada tulang tumit, iaitu pada bahagian bawah tulang.

Keadaan ini menyebabkan kesakitan yang teramat sangat pada tumit dan ia akan lebih menyakitkan apabila bergerak.

Secara umumnya, tumit merupakan tulang terbesar dan adalah paling penting di antara 26 tulang yang berada pada bahagian kaki.

Ia berfungsi untuk
menyokong seluruh berat badan anda semasa anda berjalan
 dan pada masa yang sama berperanan menyerap tekanan apabila berjalan atau melompat.

Apabila anda berjalan, kesan tekanan pada kaki anda adalah 1 ¼ kali ganda berat badan anda dan meningkat kepada 2 ¾ kali ganda semasa anda berlari. Hebat bukan tumit anda?

Terdapat beberapa faktor yang memungkinkan wujudnya rasa sakit tumit
. Antaranya adalah seperti fraktur tekanan, tendonitis, arthritis, kerengsaan saraf dan paling jarang untuk berlaku, disebabkan sista (
cyst
).

Jika anda merasa tumit kaki sakit menyucuk apabila anda menaiki tangga atau selepas berdiri untuk tempoh masa yang agak panjang dan lama, anda mungkin mengalami
plantar fasciitis
.

Kebiasaannya individu yang kerap mengalami masalah kesakitan ini adalah berusia 45 tahun ke atas dan wanita akan lebih mudah dan kerap untuk mengalami sakit tumit berbanding lelaki.

Masalah sakit tumit ini, sama ada sakit tumit kaki kanan, atau sakit tumit kaki kiri akan lebih dirasai oleh
 wanita yang sedang dalam tempoh kehamilan
.

Rasa sakit tumit ini disebabkan oleh gelung tisu penghubung dari tumit ke jari kaki mungkin mengalami bengkak ataupun berlaku keradangan.

Apakah punca sakit tumit kaki berlaku?

Pada bahagian tumit kaki, terdapat satu tisu khas yang berfungsi menahan hentakan kaki dan menyokong berat badan ketika berjalan.

Tisu ini mempunyai tisu lemak yang berfungsi sebagai pelapik penahan hentakan.

Pada bahagian tersebut juga terdapat tisu
plantar fasciitis
 yang melekat pada hujung tumit hingga ke pangkal tulang jari kaki.

Tisu ini bertindak mengimbangi tekanan pada tapak kaki dan mengurangkan tekanan yang dialami pada satu-satu tempat di bahagian kaki.

Seseorang individu yang berjalan terlalu lama atau telah berjalan pada jarak yang agak jauh, boleh menyebabkan wujudnya tekanan pada bahagian tapak kaki terutamanya pada di tumit.

Ia sekali gus boleh mengakibatkan berlakunya kecederaan pada tisu dan keradangan. Ini akhirnya menjadi punca sakit tapak kaki dan tumit.

Penggunaan kasut tidak bersesuaian
 juga boleh mewujudkan tekanan yang serius pada bahagian tapak kaki dan akhirnya menjadi sebab sakit tumit.

 Tekanan yang berterusan akan menyebabkan berlakunya pembentukan tulang yang tajam pada bahagian itu.

Masalah ini dipanggil sebagai
calcaneal spur
. Ia berisiko untuk menyebabkan kecederaan tisu pada sekitar bahagian tersebut, terutamanya apabila berjalan dan bergerak.

5 punca sakit tumit kaki paling biasa dialami

1. Berat badan yang berlebihan

Antara punca sakit tumit utama bagi seseorang individu adalah kerana mempunyai berat badan berlebihan.

Sekiranya anda mempunyai berat badan berlebihan daripada
indeks jisim badan sihat (Body Mass Index, BMI)
yang bersesuaian dengan diri anda, ini bermakna secara tidak langsung anda memberikan bebanan berat yang berlebihan kepada tumit kaki anda.

2. Pemakaian kasut yang tidak bersesuaian

Tabiat gemar memakai kasut yang bertumit tinggi pastinya sudah menjadi sebagai antara punca yang boleh menyebabkan kesakitan pada bahagian tumit kaki anda.

Sebenarnya pemakaian kasut tumit
tinggi adalah tidak baik untuk kesihatan bagi seseorang individu wanita.

Ini kerana ia akan mengganggu postur badan individu tersebut yang mengakibatkan ia menjadi tinggi atau berjengket sepanjang pemakaian kasut bertumit tinggi.

Namun, malangnya, pemakaian kasut tumit tinggi dilihat sebagai satu lambang yang mendefinisikan erti elegan bagi seorang individu wanita.

3. Terdapat kecederaan pada tumit kaki

Sekiranya anda mempunyai sebarang kecederaan pada tumit kaki, ia boleh menjadi antara punca sakit tumit yang dialami.

Kewujudan retakan yang menyebabkan tekanan pada tulang tumit merupakan kecederaan paling kerap untuk berlaku.

Ia menjadi faktor kepada kesakitan yang melibatkan
ketegangan pada otot
, tulang dan ligamen pada bahagian tumit yang akhirnya menyebabkan anda merasa sakit.

4. Tumit terseliuh menyebabkan kaki sakit

Situasi apabila anda secara tiba-tiba mengalami
tumit yang terseliuh
juga boleh mengakibatkan rasa sakit pada tumit.

Ia bukanlah satu kecederaan yang serius dan boleh sembuh. Tetapi ia akan mengambil sedikit masa, dalam anggaran lebih kurang seminggu untuk pulih.

Namun dalam tempoh tersebut, pastikan anda menjaga setiap pergerakan kaki anda untuk mengelakkan ia daripada menjadi lebih serius atau kronik.

5. Sindrom terowong tarsal

Pada bahagian kaki, dikatakan terdapat satu terowong yang mana di dalamnya terdapat saraf yang menghubungkan bahagian tapak kaki.

Sekiranya saraf pada bahagian tersebut terhimpit disebabkan oleh beberapa masalah atau keadaan, bahagian tapak kaki yang turut melibatkan tumit akan mengalami kesakitan.

Situasi ini akan mengakibatkan kristal urat menjadi keras dan akan pergi ke bahagian badan yang paling sejuk, kebiasaannya pada bahagian sendi kaki besar.

Keadaan ini akan menyebabkan sendi kaki anda akan tampak merah, timbul rasa panas dan menjadi bengkak serta kesan yang paling menyakitkan adalah ia menjadi terlalu sensitif untuk disentuh, atau dalam erti kata lain,
super sensitive
terhadap sebarang sentuhan.

Apa yang membimbangkan keadaan ini juga boleh menjadi sebagai tanda jangkitan.

Jadi, sekiranya anda berdepan dengan situasi sakit tumit kaki ini, anda amatlah disarankan untuk segera berjumpa dengan doktor atau pakar perubatan untuk mendapatkan pemeriksaan lanjut.


Sering Mengantuk Ketika Bekerja? Cuba Power Nap Sebentar, Pasti Anda Terus Segar!

Kadangkala walaupun sudah cukup tidur, kita masih
akan berasa mengantuk
 terutamanya menjelang tengah hari. Ikutkan hati nak tidur tapi takut pula jadi semakin lemau, membuatkan kita mungkin tertanya-tanya akan manfaat tidur siang.

Jika anda sering teragak-agak untuk tidur waktu siang, teruskan membaca kerana artikel ini bakal mengupas mengenai manfaat tidur siang yang belum anda ketahui.

Fahami kepentingan tidur

Mana-mana doktor atau golongan profesional perubatan akan memberitahu anda akan
pentingnya mendapatkan tidur malam yang baik
 setiap hari.

Tubuh dan minda kita dikonfigurasikan untuk direhatkan dan kegagalan untuk berbuat demikian mempunyai kaitan kuat dengan banyak masalah kesihatan, baik mental dan fizikal.

Tidur membantu kita pulih daripada tekanan dan membolehkan organ penting kita untuk berehat.

Ini menjelaskan mengapa tidak cukup tidur boleh membawa kesan buruk.

Manfaat tidur siang hari?

Sekiranya anda tidak dapat tidur dan sering berasa letih, tidak produktif, atau lelah pada siang hari, ada cara yang sihat untuk mengatasinya.

Caranya adalah dengan menggunakan kaedah ini bagi membantu anda kekal segar dan dapat memanfaatkan sepenuhnya hari anda tanpa mengganggu tidur waktu malam.

Adakah anda melakukan perkara-perkara berikut pada waktu siang ketika anda sudah keletihan?

Tidur semasa siang hari

Minum minuman berkafein

Makan gula-gula atau makanan berkarbohidrat tinggi, terutamanya pada waktu petang

Manfaat tidur siang hari yang harus anda ketahui

Tidur dalam waktu yang singkat dapat membuat anda menjadi lebih peka dan bertenaga.

Ini mungkin penting bagi produktiviti kerja atau prestasi di sekolah anda, serta kemampuan anda untuk menjaga anak kecil pada siang hari.

Sebilangan besar orang berasa segar selepas tidur yang mengambil masa sekitar 20 minit.

Namun, tidur yang terlalu lama di siang hari akan membuat anda berasa terganggu, kerana memerlukan anda bangun daripada
tidur yang lebih nyenyak.

Penting juga untuk tidak tidur terlalu lena pada waktu siang kerana ini boleh menyebabkan anda sukar tidur pada waktu malam pula.

Manfaat tidur siang menawarkan pelbagai faedah untuk orang dewasa yang sihat, termasuk:

Mengembalikan kepekaan, meningkatkan prestasi, dan mengurangkan kesilapan dan kemalangan. Kajian di NASA mengenai juruterbang tentera dan angkasawan yang mengantuk mendapati bahawa tidur selama 40 minit meningkatkan prestasi sebanyak 34% dan berjaga-jaga sebanyak 100%

Dapat meningkatkan kewaspadaan dalam jangka waktu yang tepat setelah tidur waktu siang dan boleh meningkatkan kepekaan beberapa jam kemudian juga

Faedah psikologi.
Power nap
 boleh menjadi satu kenikmatan yang menyenangkan, ibarat percutian mini. Ia dapat
memberikan rehat dan kesegaran
 dengan cara mudah

Dalam kebanyakan kes, orang ramai menyedari bahawa memandu ketika mengantuk adalah sangat berbahaya.

Namun, banyak pemandu terus memandu apabila mereka berasa mengantuk. Ini berisiko dan meletakkan diri mereka serta orang lain dalam keadaan bahaya.

Walaupun tidur malam sepenuhnya sebelum memandu adalah ideal, tidur sebentar sebelum memandu juga dapat mengurangkan risiko seseorang mengalami kemalangan akibat memandu dalam keadaan mengantuk.

Pakar juga mengesyorkan jika anda merasa ingin terlelap ketika memandu, anda harus segera berhenti ke tempat rehat,
minum minuman berkafein
 dan tidur sebentar selama 20 minit.

Bagi mereka yang bekerja syif pula, perasaan mengantuk menyebabkan keletihan dan penurunan dalam prestasi, terutama bagi pekerja syif malam.

Dalam satu kajian tahun 2006, para penyelidik di
Sleep Medicine and Research Center
 yang berafiliasi dengan
St John’s Mercy Medical Center
 dan
St. Luke’s Hospital
, melihat keberkesanan tidur waktu siang dan mengambil kafein untuk mengatasi rasa mengantuk terutamanya semasa syif malam.

Mereka mendapati bahawa tidur di siang hari dan kafein meningkatkan tahap kepekaan dan prestasi di dalam kalangan pekerja syif malam.

Apakah kaedah terbaik?

Untuk mendapat manfaat tidur siang, ikuti tip-tip berikut:

Pastikan tidur semasa siang hari kekal pendek: Tidur hanya 10 hingga 20 minit. Semakin lama anda lena di siang hari, semakin besar kemungkinan anda merasa semakin penat selepas itu

Tidur waktu siang awal: Tidur selepas jam 3 petang boleh mengganggu tidur malam anda. Faktor individu, seperti keperluan anda untuk tidur, jadual tidur anda, usia dan penggunaan ubat juga boleh memainkan peranan dalam menentukan waktu terbaik untuk anda
take nap

Wujudkan persekitaran yang tenang
: Tidur di tempat yang tenang dan gelap dengan suhu bilik yang selesa dan tanpa gangguan.
Setelah bangun daripada tidur waktu siang, beri masa untuk bangun sebelum menyambung semula aktiviti harian terutamanya yang memerlukan tindak balas cepat atau tajam.


Tiada Simptom, Kenali Penyakit Tekanan Darah Tinggi Sebelum Terlambat!

Hipertensi merupakan penyakit yang menyerang dengan senyap tanpa sebarang simptom tekanan darah tinggi. Pada tahun 2020, didapati hampir 6.4 juta rakyat Malaysia mengalami hipertensi.

Malah, menurut Tinjauan Kebangsaan Kesihatan dan Morbiditi (NHMS) pada tahun 2019, 30% daripada orang dewasa di Malaysia mengalami hipertensi.

Namun, daripada bilangan tersebut, hampir separuh (14.1%)
tidak tahu mereka menghidap tekanan darah tinggi.

Tambahan lagi, lebih daripada 1 bilion manusia di seluruh dunia menderita dengan hipertensi, salah satu punca utama penyakit kardiovaskular dan juga kematian pramatang di dunia.

Sempena Hari Hipertensi Sedunia yang bakal kita sambut pada 17 Mei nanti, marilah kita bersama-sama berkenalan dengan penyakit yang menghantui kebanyakan rakyat Malaysia ini.

Dengan tema ‘Ukur Tekanan Darah Dengan Betul, Kawalnya dan Hidup Lebih Panjang’, kami dari Hello Doktor berharap agar lebih ramai yang mempunyai kesedaran mengenai tekanan darah tinggi masing-masing pada masa akan datang.

Tanda tekanan darah tinggi

Hipertensi tidak digelar ‘pembunuh senyap’ tanpa sebab. Kebanyakan individu yang menghidap hipertensi atau tekanan darah tinggi selalunya tidak akan mengalami sebarang tanda ataupun simptom.

Oleh sebab itu, jangan sesekali fikir anda tidak menghidap hipertensi kerana tidak mengalami sebarang gejala.

Salah satu cara untuk mengesan sama ada anda menghidap tekanan darah tinggi ataupun tidak adalah dengan melakukan pemeriksaan yang kerap.

Sebenarnya, sukar untuk mengenal pasti tanda tekanan darah tinggi. Ada individu yang mengalami sakit kepala, hidung berdarah atau sesak nafas.

Walau bagaimanapun, simptom ini bersifat am dan boleh menyerupai pelbagai penyakit lain.

Selalunya, simptom yang teruk hanya muncul selepas tekanan darah telah mencapai tahap yang serius dan boleh mengancam nyawa.

Mereka yang menghidap hipertensi mungkin akan rasa normal dan boleh meneruskan hidup seperti biasa tanpa sebarang simptom.

Walau bagaimanapun, kesan jangka panjang tekanan darah tinggi boleh menyebabkan kerosakan pada organ jantung dan menyebabkan penyakit seperti aritmia,
serangan jantung dan juga strok.

Bolehkah tekanan darah tinggi dielakkan?

Perubahan dari segi gaya hidup amat penting untuk mengawal dan
mengelakkan tekanan darah tinggi.
 Sebagai contoh, anda boleh:

1. Makan makanan yang sihat

Anda boleh
mencuba diet DASH yang direka khas
 untuk mereka yang menghidap hipertensi.

Selain itu, tambahkan makanan yang mengandungi kalium ke dalam diet harian anda untuk membantu mengawal dan
mengelakkan tekanan darah tinggi.

2. Kurangkan garam dalam makanan

Pengambilan garam berlebihan boleh menyebabkan hipertensi.
 Malah, ia juga akan membuatkan saluran darah menjadi sempit dan keras.

Sebagai langkah berjaga-jaga, rendahkan pengambilan garam kepada 1500 mg sehari atau kurang.

3. Pastikan berat badan sihat

Tekanan darah tinggi dapat dikawal jika anda
mempunyai berat badan yang sihat.

Malah, mereka yang obes atau mempunyai berat badan berlebihan juga amat digalakkan untuk cuba menguruskan badan sebagai salah satu langkah mengawal hipertensi.

Secara am, tekanan darah tinggi boleh dikurangkan sebanyak 1 mm Hg setiap kilogram berat yang anda berjaya turunkan.

4. Bersenam dengan lebih kerap

Senaman yang kerap bukan sahaja dapat membantu mengawal tekanan darah tinggi, ia juga dapat
membantu anda mengurangkan stres,
 mengekalkan berat badan yang sihat dan mengurangkan risiko penyakit jantung.

Lakukan sekurang-kurangnya 150 minit senaman aerobik berintensiti sederhana dalam seminggu. Anda boleh mulakan dengan senaman ringan seperti berjalan selama 30 minit setiap hari.

Jangan lupa periksa tekanan darah!

Satu-satunya cara untuk mengetahui sama ada anda menghidap hipertensi ataupun tidak adalah dengan cara menguji tekanan darah tinggi anda di hospital, klinik atau farmasi berdekatan.

Semua orang dewasa yang berusia 40 tahun ke atas digalakkan untuk memeriksa tekanan darah masing-masing sekurang-kurangnya
sekali dalam masa 5 tahun.

Ujian tekanan darah tinggi merupakan sesuatu yang mudah dan tidak memakan masa yang lama untuk dilakukan. Malah, ia mungkin boleh menyelamatkan nyawa anda.

Jika anda ingin
lakukan pemeriksaan kendiri di rumah,
 pastikan anda menggunakan alat yang mempunyai pengesahan. Selain itu, pastikan kaf tekanan darahnya muat dan ketat.

Untuk pengetahuan anda, alat tekanan darah tinggi yang digunakan pada kawasan pergelangan tangan dan hujung jari tidak digalakkan kerana keputusannya tidak tepat.

Kesimpulan

Masih belum terlambat untuk anda melakukan perubahan dari segi gaya hidup seperti mengurangkan garam dalam masakan, berhenti merokok dan bersenam dengan kerap untuk mengelakkan tekanan darah tinggi.

Selain itu, pastikan anda melakukan pemeriksaan darah tinggi secara berkala. Jika anda mempunyai duit lebih, tidak salah jika anda menggunakannya untuk membeli alat pengukur tekanan darah untuk kegunaan sendiri.

Bukan mudah untuk memastikan
tekanan darah tinggi sentiasa berada dalam lingkungan yang sihat.
 Ingatlah, mengawal tekanan darah merupakan sesuatu yang kita perlu lakukan seumur hidup.

Malah, kesan buruk akibat tekanan darah yang terlalu tinggi juga tidak dapat dikesan sehinggalah organ anda mengalami kerosakan yang serius.


Atasi Tekanan Sebagai Ibu Bapa Tunggal

Anak merupakan anugerah yang tidak ternilai dan untuk membesarkan anak-anak bukanlah satu perkara yang mudah. Ia merupakan tanggungjawab yang tidak boleh dipandang remeh dan memerlukan kesabaran serta kekuatan terutamanya buat mereka yang memegang status ibu bapa tunggal. Tekanan dalam memikul tanggungjawab ini adalah tidak dapat dielakkan. Tetapi terdapat beberapa perkara yang boleh dilakukan untuk mengatasi tekanan sebagai ibu bapa tunggal.

Tip atasi tekanan sebagai ibu bapa tunggal

 Dapatkan sokongan

Setiap ibu bapa tunggal memerlukan bantuan – ia sama ada seseorang untuk membantu anda menjaga anak-anak sementara anda melakukan tugasan luar atau seseorang yang boleh anda berkongsi dan meluahkan apa yang anda rasakan. Ia bukanlah satu perkara yang mudah untuk menguruskan segalanya secara sendirian, apatah lagi buat mereka yang baru berpisah dengan pasangan – memerlukan masa untuk menyesuaikan diri dengan situasi baru – dapatkan sokongan dan bantuan daripada keluarga mahupun rakan baik anda. Jika situasi kewangan anda adalah baik, anda mungkin boleh mencari pembantu rumah yang boleh dipercayai untuk menjaga anak-anak atau membantu anda dengan tugasan di rumah.

 Tiada yang sempurna

Sama ada anda adalah ibu atau bapa tunggal, berhenti untuk cuba melakukan segalanya, berhenti untuk risaukan tentang segalanya. Hakikat ibu tunggal atau bapa tunggal yang hebat tidak wujud, malah anda mungkin meletakkan risiko kepada tahap kesihatan anda dengan mencuba untuk menjadi sempurna dalam setiap perkara yang anda lakukan. Tiada ibu bapa dapat lari daripada melakukan kesilapan. Bertenang dan lakukan apa yang termampu anda lakukan mengikut keupayaan anda dan cuba berikan yang terbaik tanpa memaksa diri anda.

 Kewangan

Isu ini merupakan antara isu utama yang menimbulkan tekanan kepada setiap ibu bapa terutamanya ibu bapa tunggal. Ia adalah cabaran paling hebat yang perlu dikendalikan dengan baik. Anda perlu belajar untuk menguruskan segala perbelanjaan. Jika dahulu anda berkongsi kewangan dengan pasangan, kini segalanya perlu diuruskan sendiri. Ia lebih berat jika sebelum berlakunya penceraian, anda merupakan seorang suri rumah, dan selepas bercerai anda perlu bekerja dan belajar untuk menguruskan hal kewangan tanpa pergantungan kepada mana-mana pihak. Anda mungkin perlu melupakan segala yang gemar lakukan dahulu seperti; menonton wayang, membeli-belah dan mengutamakan apa yang lebih penting buat keluarga dan anak-anak anda. Anda boleh mencatatkan segala perbelanjaan keluar masuk duit agar anda lebih mengetahui tentang kedudukan perbelanjaan bulanan dan harian anda.

 Wujudkan peraturan

Bergelar ibu bapa tunggal bermakna anda perlu menjadi ibu dan bapa dalam masa yang sama. Letih dan memenatkan, apatah lagi jika pekerjaan harian anda juga mendatangkan tekanan kepada anda. Jadi, ada masanya, kita terlupa tentang aspek disiplin anak-anak dan memandang remeh isu ini. Tetapi, anda seharusnya mementingkan soal disiplin anak-anak – apa yang perlu anak anda lakukan, peraturan yang perlu dipatuhi dan apa hukuman jika melanggar peraturan. Pastikan anda mendapat kerjasama dari bekas pasangan anda tentang soal disiplin ini.

 Berlaku jujur

Anak anda perlu mengetahui apa yang berlaku antara anda dan pasangan. Jika cuba berselindung atau menyembunyikan perkara sebenar hanya kerana ingin menjaga hati dan perasaan anak-anak. Keadaan akan menjadi lebih rumit dan parah jika hal penceraian anda berdua terlepas ke pengetahuan anak-anak melalui individu lain. Jika anak anda sudah dewasa dan boleh memahami apa yang berlaku, mungkin anda boleh berbincang bersama mereka tentang situasi yang dihadapi. Pastikan mereka mengetahui, walau apapun yang berlaku antara anda dan pasangan, kasih sayang terhadap anak-anak tidak akan berubah.

 Kekal positif

Akan ada masanya, anda akan berasa benar-benar letih dan tidak mampu untuk meneruskan segalanya. Jika menangis adalah jawapan yang anda perlukan, maka menangislah semahunya. Jika anda perlu meluahkan kepada seseorang, cari individu yang boleh anda percayai, seperti ahli keluarga atau rakan baik. Apa yang penting, jangan pendamkan apa yang anda rasai. Anda mungkin merasakan hidup anda seperti sudah berakhir. Tetapi percayalah, setiap yang berlaku ada hikmahnya. Kekal positif, jaga diri anda sebaiknya – bersenam, makan makanan berkhasiat, dapatkan rehat yang secukupnya dan seimbangkan kehidupan anda.

Apa yang disenaraikan adalah antara beberapa perkara yang boleh dilakukan oleh mereka bergelar ibu bapa tunggal dalam atasi tekanan sebagai ibu bapa tunggal. Sememangnya memikul tanggungjawab ibu atau bapa tunggal bukanlah perkara yang mudah. Namun, perbanyakan bersabar. Anda pasti dapat atasi tekanan sebagai ibu bapa tunggal dari semasa ke semasa.

Anda mungkin berminat untuk membaca artikel:

Tip Menguruskan Tekanan

Alternatif Makanan Sihat Ketika Alami Tekanan

Makanan Menaikkan Emosi

5 Tip Untuk Sentiasa Berfikiran Positif


Perut Kembung Bukan Angkara Angin Sahaja, Ia Mungkin Petanda 7 Penyakit Ini!

Setiap kali perut rasa penuh atau sebu
, pasti ramai individu yang akan menyangka bahawa ia berpunca akibat kondisi perut kembung angin.

Ya, memang tidak dapat dinafikan bahawa ia adalah salah satu punca utama yang menyebabkan kondisi ini, namun wujud lagi beberapa sebab lain.

Lebih membimbangkan, punca
 perut kembung dan tidak selesa
 ini juga sebenarnya mungkin didalangi oleh beberapa jenis penyakit serius! Apakah ia?

Lebih banyak info tentang Sistem Penghadaman
di sini
.

Adakah ia hanya perut kembung angin?

Untuk pengetahuan anda, adalah normal untuk angin atau gas berada di dalam perut hasil daripada
pencernaan makanan dan minuman
.

Ia kemudiannya akan dikeluarkan daripada tubuh badan melalui
rongga mulut (sendawa)
 ataupun
lubang dubur (kentut)
 sekitar 20 kali sehari.

Namun jumlah ini adalah tidak tetap dan ia boleh berbeza bergantung kepada individu mengikut tahap kesihatan tubuh badan masing-masing.

Jika memang benar masalah yang dialami itu berpunca daripada angin, kalian mungkin akan mengalami gejala seperti berikut:

Kerap terasa ingin sendawa

Kerap terasa ingin kentut

Berasa lega
selepas sendawa atau kentut

Ia tidak bertambah lama atau teruk

Ia akan berkurang apabila menukar diet

“Pun begitu, perut kembung juga mungkin boleh jadi simptom kepada beberapa penyakit lain yang lebih serius”, jelas Pakar Gastroenterologi & Hepatologi, Abdullah Shatnawei.

Persoalannya, apakah punca kekembungan pada perut ini jika bukan disebabkan oleh angin? Jom teruskan membaca!

Apakah punca ia berlaku selain angin?

Meskipun kebiasaannya ia bukanlah petanda keadaan kesihatan yang berbahaya, namun anda tidak boleh memandang enteng akannya.

Ini kerana
angin yang berlebihan dalam perut
 mungkin adalah indikator kepada keabnormalan sistem pencernaan tubuh badan anda.

Kadangkala, ketidakselesaan umpama perut kembung angin bukan disebabkan oleh angin namun mungkin wujud beberapa penyakit yang menjadi dalangnya.

Salah satu daripada
 puncanya adalah akibat wanita yang mengalami haid
!

Berikut adalah antara beberapa penyakit yang boleh jadi punca kekembungan pada perut:

Perut kembung akibat#1. Gastroparesis

Ia adalah
sejenis kondisi berkaitan otot dan saraf
yang mengawal organ perut rosak lantas menjejaskan fungsi sistem pencernaan.

Simptom ia berlaku adalah hampir sama dengan perut kembung angin dan boleh dirawat menggunakan ubatan, pertukaran diet dan pembedahan minor.

Perut kembung akibat#2. Apendisitis

Ia adalah sejenis kondisi di mana
 berlaku keradangan pada pundi apendiks
 yang terletak pada bahagian bawah kanan abdomen anda.

Berlaku akibat jangkitan bakteria, ia biasa menyerang individu berusia 10 ke 30 tahun dan cara untuk merawatnya adalah dengan prosedur pembedahan.

#3. Ketumbuhan dalam abdomen

Ketumbuhan ini mungkin berlaku akibat
tumor, sista, kanser atau penyakit lain
 dan akan menyebabkan ketidakselesaan melampau pada perut.

Bergantung kepada puncanya, ia perlu dirawat melalui kaedah perubatan, pembedahan ataupun terapi sebelum ia menjadi bertambah besar dan teruk.

#4. Pembentukan batu karang

Batu karang boleh terjadi pada banyak bahagian pada tubuh badan
termasuklah buah pinggang, pundi kencing, salur kencing dan lain-lain
.

Ramai yang akan salah sangka antara simptomnya masalah ini adalah berpunca daripada angin, maka diagnosis daripada doktor sangat diperlukan.

Perut kembung akibat #5. Ulser dalam perut

Turut dikenali sebagai ulser peptik, ulser perut boleh berlaku apabila asid pada salur pencernaan menghakis struktur dalaman perut.

Untuk mengelakkan ia berlaku
, anda perlu mengurangkan pengambilan makanan pedas selain menghindari stres, rokok dan alkohol.

#6. Asid refluks perut (GERD)

Ia disebabkan oleh
otot yang memisahkan esofagus dan perut menjadi lemah
 lantas menyebabkan kandungan makanan berserta asid mengalir keluar kembali.

Salah satu simptomnya adalah perut kembung dan ia boleh dirawat dengan kaedah perubatan, pembedahan ataupun perubahan gaya hidup.

#7. Sindrom rengsa usus (IBS)

Ia akan menyebabkan ketidakselesaan melampau umpama perut kembung angin selain mengakibatkan perubahan pergerakan usus – sembelit @ cirit-birit.

Meskipun tiada ubat lagi untuknya
, ia boleh dikawal dan dirawat dengan mengubah diet, mengurus stres dan merawat simptom-simptom yang dialami.

Angin bukan satu-satunya punca masalah ini!

Konklusinya, penyakit-penyakit di atas tadi kesemuanya memiliki persamaan iaitu antara simptomnya adalah perut kembung angin.

Ini bermakna kekembungan pada perut mungkin bukan hanya disebabkan oleh angin malahan juga pelbagai penyakit berbahya yang lain.

Disebabkan itu, adalah wajar untuk anda segera berjumpa doktor bagi mendapatkan diagnosis setiap kali
mengalami ketidakselesaan pada perut
.